Əl-Əqsa məscidinə hücuma cavab olaraq Qəzzadan İsrailə onlarla raket atılıb - Islam Times\nTuesday 11 May 2021 - 00:09\nStory Code : 931922\nİslamTimes: Qüdsün Şeyx Carrah kvartalında və əl-Əqsa məscidində fələstinlilərə edilən hücumlara cavab olaraq Qəzzadan İsrailə onlarla raket atılıb.\nMəlumata görə işğalçı İsrailin Qəzza ilə sərhədində yerləşən Aşkelon və Sderot kimi rayonları daha çox hücuma məruz qalıb.\nQeyd edək ki, təkcə bu gün işğalçı İsrail qüvvələrinin əl-Əqsa məscidinə edilən basqınında 300-dən çox fələstinli müxtəlif dərəcələrdə yaralanıb və xəsarət alıblar. Eyni zamanda İsrail qüvvələri Şərqi-Qüdsdə Şeyx Carrah kvartalında 18 fələstinli ailəni buradan köçürmək üçün yenidən əraziyə basqın həyata keçirib.\nQeyd edək ki, Türkiyə, Pakistan və İran da daxil olmaqla müsəlman ölkələrinin böyük əksəriyyəti İsrailin bu təcavüzü barədə pisləyici bəyanat verib, dünya ictimaiyyətini bu zorakı addımların qarşısını almağa çağırıblar. Türkiyə prezidenti son çıxışında İsraili “terror dövləti” adlandırıb.


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n Rusiyanın 50 hərbi gəmisi Xəzərdə təlimlərə başladı\n07 Dekabr 2015 / 12:12 / Baxış sayı: 430 Rusiyanın Xəzər donanmasına daxil olan gəmilər dənizdə hərbi təlimlərə başlayıblar.\nVirtualaz.org “RİA-Novosti”-yə istinadən bildirir ki, təlimdə 50 gəmi iştirak edir. Onların arasında “Tatarıstan” və “Dağıstan” raket gəmiləri, “Qrad Sviyajsk”, “Uqliç”, “Volqodonsk”, “Mahaçqala”, “Həştərxan” artilleriya gəmiləri də var. Hərbi təlimlər gəmilərin döyüş hazırlığı və hava hücumundan müdafiə xarakterlidir.


Elmi kadr hazırlığının monitorinqi aparılıb\n29 İyun 2014 23:01\nAzərbaycan Milli Elmlər Akademiyasının (AMEA) İnformasiya Texnologiyaları İnstitutunun sektor müdiri Sabirə Allahverdiyeva doktorant və dissertantların anket məlumatları əsasında 2003-2013–cü illərdə respublikada elmi kadr hazırlığının monitorinqini təqdim edib.\nPublika.az-ın məlumatına görə, on ildə ümumilikdə 12 min 557 doktorant və dissertant qeydə alınıb. Doktorant və dissertantların illər üzrə paylanması cədvəlindən məlum olmuşdur ki, onların sayının ən çox olduğu il 2007 (1554), ən az olduğu il isə 2011-ci ildir (548). Doktorant və dissertantların cinsi tərkibinə görə sayına gəldikdə isə, müraciət edənlərin 6 min 793-ü kişi, 5 min 764-ü isə qadın olub.\nDoktorant və dissertantların elm sahələri üzrə paylanması cədvəlində isə ilk 3-lüyü iqtisad, filologiya və texniki elmlər tutur. Məlumatda doktorant və dissertantların AMEA və digər elm, təhsil müəssisələri üzrə paylanması, onların sayına görə ilk onluqda yer alan elmi müəsissələr və s. barədə statistik göstəricilər də yer alıb.


Baş nazirə çirkli pulyuma iddiaları\nİspaniyanın Kataloniya muxtar regionunda prokurorlar çirkli pulyuma işini araşdırır. Bu işin Bolqarıstanın Baş naziri Boyko Borisov ilə mümkün bağlılığı olduğu bildirilir. Bu haqda fevralın 23-də “Business News Europe” Barselonada bir qəzetə istinadla yazıb.\n“El Periodico” qəzeti fevralın 21-də manşet məqaləsində yazıb ki, polis keçmiş bolqarıstanlı model Borislava Yovcheva, onun atası və iki şirkətin 2013-cü ildə İspaniyadan kənarda yaşayan adamlardan aldığı 5 milyon avronun mənşəyini araşdırır. Məqalədə polis məlumatlarına istinadla yazılıb ki, şübhəli mənbəli pulun “Bolqarıstan hökumətində yüksəkçinli məmurların açıqlamadıqları vəsaitlərə bağlı ola biləcəyi” araşdırılır.\nKataloniya polisi fevralın 21-də AzadAvropa/AzadlıqRadiosuna təhqiqat aparıldığını təsdiqləyib, amma detalları açıqlamayıb. Eləcə də Bolqarıstan baş nazirinin adının keçdyini deməyib.\n2015-ci ildə iki hakim və naməlum üçüncü şəxs arasında sızdırılmış söhbətdə iddia olunurdu ki, Borisov Barselonada sevgilisi üçün 1,5 milyon avroya əmlak alıb.\nBorisov İspaniyada əmlakı olmadığını deyir.\nBolqarıstanın Bivol.bg araşdırmaçı xəbər saytı bir neçə il qabaq yazmışdı ki, Borisov İspaniyada Yovcheva-ya villa alıb.\nBaş nazir isə bu iddiaları dəfələrlə rədd edib.


Nizami Gəncəvi - Bioqrafiya.com\nHome G N Şairlər Nizami Gəncəvi\nG, N, Şairlər,\nNizami Gəncəvi - şair, mütəfəkkir.\nNizami Gəncəvi 1141-ci ildə Gəncə şəhərində anadan olmuşdur. Bütün ömrü boyu orada yaşayıb yaratmışdır.\nTəqribən 1170-ci ildə Dərbənd hökmdarı Seyfəddin Müzəffərin kəniz kimi hədiyyə etdiyi qıpçaq qızı Afaq ilə evlənmişdir.\n1174-cü ildə oğlu Məhəmməd anadan olmuşdur.\nNizami təhsilini Gəncədə mədrəsələrdə almış, daha sonra şəxsi mütaliə yolu ilə o dövrün elmlərini mükəmməl öyrənmişdir. Şair Yaxın Şərq xalqlarının şifahi və yazılı ədəbiyyatı ilə yaxından tanış olmuşdur. Türk dilindən əlavə ərəb və fars dillərini də mükəmməl bilən şairin yunan dili də bildiyi istisna olunmur. Qədim yunan tarix və fəlsəfəsini, astronomiya, tibb və həndəsə elmlərini yaxşı öyrəndiyi əsərlərindən hiss olunur.\nNizami Gəncəvi yaradıcılığa lirik şeirlərlə başlamışdır. Qələmə aldığı əsərlərdən məlum olur ki, şair böyük divan yaratmış, qəzəl və qəsidələr müəllifi kimi şöhrətlənmişdir. Şərq təzkirəçilərinin məlumatına görə, 20 min beyt həcmində olan bu divandakı şeirlərdən çox az hissə dövrümüzədək gəlib çatmışdır. Lakin Nizami Gəncəvi dünya ədəbiyyatı tarixinə məsnəvi formasında yazdığı beş poemadan ibarət "Xəmsə" ("Beşlik") müəllifi kimi daxil olmuşdur.\n1177-ci ildə bitirdiyi "Məxzənül-əsrar" ("Sirlər xəzinəsi") adlı ilk poeması Nizamiyə böyük şöhrət qazandırmışdır.\n1180-cı ildə Atabəylər dövlətinin hökmdarı III Toğrulun sifarişi ilə yazdığı "Xosrov və Şirin" poemasını bitirmiş və Məhəmməd Cahan Pəhləvana göndərmişdir. Nizami Cahan Pəhləvanın ölümündən sonra taxta çıxan Qızıl Arslanla Gəncə yaxınlığında hökmdarın çadırında görüşmüş və ona nəsihətlər vermiş, Qızıl Arslan isə şairə Həmdünyan adlı bir kənd bağışlamışdır.\n1188-ci ildə Şirvan hökumdarı I Axsitan "Leyli və Məcnun" mövzusunda bir əsər yazmağı sifariş etmişdir. Nizami bundan boyun qaçırmaq istəsə də, oğlunun təkidi ilə təklifi qəbul edib az müddətdə "Leyli və Məcnun" poemasını (Şərqdə ilk dəfə) qələmə almışdır.\n1196-cı ildə Əlaəddin Körpə Arslana həsr etdiyi "Yeddi gözəl" əsərini yazmışdır.\nTəqribən 1203-cü ildə, ömrünün sonlarına yaxın bütün ədəbi-estetik, ictimai-fəlsəfi görüşlərini yekunlaşdırdığı "İsgəndərnamə" poemasını qələmə almışdır.\nNizami Gəncəvi həm epik, həm də lirik növdə yazmışdır. Bizə gəlib çatan əsərləri yalnız fars dilindədir. Onun zəngin irsindən bizə sadəcə 6 qəsidə, 120 qəzəl, 30 rübai və “Xəmsə”si gəlib çatmışdır. Qəzəllərini başlıca olaraq dünyəvilik, real eşqin tərənnümü fərqləndirir. Ədəbiyyatımızda ilk dəfə olaraq “Xəmsə” yaratmışdır. Əsərlərini yalnız əruz vəznində yaratmışdır. Böyük şair beş poemanı otuz il ərzində yazmışdır. İlk poeması olan “Sirlər xəzinəsi”nin vahid süjet xətti və baş qəhrəmanı yoxdur. Epik şeir ənənəsinə uyğun olaraq giriş hissədə Tanrının və Peyğəmbərin meracı, hömdarın tərifi verilmişdir. Poemanın mətni müxtəlif ictimai, fəlsəfi, dini problemlərə həsr edilmiş iyirmi məqalət və iyirmi hekayətdən ibarətdir. Poemada ədalər ideyası aparıcı mövqedə durur.\nNizami Gəncəvi “Xosrov və Şirin” poemasında müxtəlif qaynaqlardan, Xosrov və Şirinlə bağlı müxtəlif əfsanə və rəvayətlərdən, tarixi abidələrdən, Firdovsinin “Şahnamə”sindən bəhrələnərək fərqli bir süjet ərsəyə gətirmişdir. Poema Sasani şahı Xosrov Pərvizlə Azərbaycan-türk şahzadəsi Şirin arasında baş verən məhəbbət macərasından bəhs edir. Hadisələrin mühüm bir hissəsi Azərbaycanda, onun paytaxtı olan Bərdə şəhərində baş verir. Əsərdə iki əxlaq növü – İran və türk əxlaqı qarşılaşdırılır və üstünlük şərtsiz türk əxlaqına verilir. Şair bu əsərində insanlığın xilasının türk ədalət prinsiplərinə, əxlaq qanunlarına riayət etməkdə olması fikrini irəli sürür. Əsərdə qadın azadlığı problemi də qoyulur. “Xosrov və Şirin” Yaxın Şərq ədəbiyyatında ilk irihəcmli məhəbbət əsəridir. Hadisələr geniş planda təsvir edildiyi üçün ədəbiyyatımızda vahid süjet xəttinə malik olan ilk əsər və ilk mənzum roman da adlanır.\nƏsas mğövzusu məhəbbət olan “Leyli və Məcnun” poeması qədim ərəb əfsanəsi əsasında yazılmışdır. Qadın azadlığı problemi bu əsərdə də inkişaf etdirilir. Poemada Nizaminin təsvir etdiyi qadınlar, Leyli də başda olmaqla kişilərdən yaşınmırlar, üzüaçıqdılar. Şair onları ərəb geyimli türk adlandırır. Poema əfsanənin özündə olduğu kimi faciə ilə bitir. Əsərin sonunda qəhrəmanların hər ikisi ölür.\nDördüncü poemanın – “Yeddi gözəl”in qəhrəmanı V yüzillikdə hömdarlıq etmiş Sasani şahı Bəhram Gurdur. Nizami tarixi obraz yaratmaqdansa məqsədi hömdarlar vasitəsilə ictimai-siyasi hadisələrə, insan talelərinə təsir göstərmək, insanda insani duyğular oyatmaq idi. Şair bu poemada keçmişdəki yaxşı bir hərəkəti verməklə dövrünün şahlarını ədalətli olmağa çağırırdı.\nNizami otuz illik elmi və bədii axtarışının məntiqi yekununu “İsgəndərnamə” poeması ilə başa vurmuşdur. Əsərdə əbədi bəşəri problemləri diqqətə çatdırmışdır. Poema tarixi mövzuda olsa da, şair tarixi materiala zahiri bir qabıq kimi yanaşmış, cəmi iki-üç vərəqdə İsgəndərin cahangirlik tarixini təsvir etmişdir. “Kitabın yazılma səbəbi”ndə şair İsgəndərin dirilik suyu ardınca Zülmətə getdiyini, ancaq onu əldə edə bilmədiyini, yalnız “İsgəndərnamə” poeması yazıldıqdan sonra dirilik suyuna çatdığını göstərir.\n“İsgəndərnamə” Nizami yaradıcılığının zirvəsidir, şairin uzun illər apardığı yaradıcılığını romantik bir şəkildə tamamlamış, gələcək nəsillərə vəsiyyət etmiş, gəldiyi son nəticə və qənaətlərini açıb bildirmişdir. Şairə görə, bu dastanın gücü ondadır ki, burada yalan yoxdur, ən uğurlu, xoş və sevimli bir dastandır. Nizami bu əsərində öz zəmanəsini əks etdirərək, möhtəşəm bir poetik abidə yaratmış və dövrün müxtəlif ictimai-siyasi və əxlaqi-mənəvi problemlərinə toxunmuşdur. Bütün bu məziyyətlərinə görə də “İsgəndərnamə” dastanı XII yüzillik Azərbaycan intibah şeiri və mədəniyyətinin əlçatmaz zirvəsidir.\nNizami Gəncəvi vətənpərvər şairdir. O, bütün əsərlərindəki hadisələri Azərbaycanla əlaqələndirməyə, vətənin keçmiş günlərini tərənnüm etməyə çalışmışdır.\nNizami Gəncəvi 12 mart 1209-cu ildə Gəncədə vəfat etmişdir. Dəfn olunduğu yerdə möhtəşəm məqbərəsi ucaldılmışdır.\nOnun yaradıcılığı humanizmi, yüksək sənətkarlığı ilə Qafqaz və Orta Şərq xalqları ədəbiyyatlarının inkişafına güclü təsir göctərmiş, dünya mədəniyyətinə daxil olmuşdur. XIII əsrdən başlayaraq poemalarına 40-dan çox nəzirə yazılmışdır. Şairin yaradıcılığı Qərbi Avropa mədəniyyətinə də təsir göstərmişdir. C.Bokkaçionun “Ameto”, K.Qotsinin “Turandot”, A.Lesajın “Çin şahzadə xanımı”, Volterin “Paxıl” adlı əsərlərində bunu görmək mümkündür.\nNizami Gəncəvinin əsərləri dünyanın xeyli sayda xalqlarının dilinə tərcümə olunmuşdur. Əsərlərinin nadir əlyazma nüsxələri London, Paris, Bakı, İstanbul, Moskva, Sankt-Peterburq, Daşkənd, Təbriz, Tehran, Qahirə, Dehli və s. kimi şəhərlərdə məhşur kitabxana, muzey və əlyazmaları fondlarında qiymətli incilər kimi qorunub saxlanılır.\nGəncədə və Bakıda rayonlardan birinə, Milli Azərbaycan Ədəbiyyatı muzeyinə, Ədəbiyyat İnstitutuna, Kino Mərkəzinə, metro stansiyasına və sair bir çox yerlərə Nizaminin adı verilmişdir.\nİlk dəfə 1946-cı ildə Gəncədə, bir il sonra Bakıda (heyk. F.Əbdürrəhmanov), Rusiyanın Moskva, Sankt-Peterburq, Çeboksarı şəhərlərində, Lüksemburqda, Romada, Kişinyevdə, Daşkənddə, Təbrizdə, ölkəmizin əksər şəhərlərində abidəsi ucaldılmışdır. Haqqında rus, ingilis, alman, türk, fars dillərində kitablar, roman (M.S.Ordubadi “Qılınc və qələm”), pyes (M.Hüseyn “Nizami”), poema (B.Azəroğlu “Nizami Gəncəvi”) opera (Ə.Bədəlbəyli “Nizami”), simfoniya (F.Əmirov “Nizaminin xatirəsinə”) və balet (F.Əmirov “Nizami”) yazılmış, 1 bədii, 5 sənədli film çəkilmişdir. Əsərləri ilə bağlı 4 film ekranlara çıxmış, operalar (Niyazi “Xosrov və Şirin”, B.Asafyev “Slavyan gözəli”), baletlər (Q.Qarayev “Yeddi gözəl”), simfoniyalar (Q.Qarayev “Leyli və Məcnun”, B.Zeydman “Xosrov və Şirin”), sözlərinə mahnı və romanslar yazılmışdır.\nDünya ədəbiyyatının korifeylərindən Əlişir Nəvai, Əmir Xosrov Dəhləvi, Füzuli, Əssar Təbrizi, Əbdürrəhman Cami, Höte, Henrix Heyne, İohann Hammer və başqaları əsərlərində Nizamiyə böyük qiymət vermiş, haqqında yüksək fikirlər söyləmişlər.\nN. Gəncəvinin həyat və yaradıcılığı geniş öyrənilmiş, haqqında sanballı tədqiqat əsərləri yazılmışdır. Bu sahədə A.Y.Krımski, Y.E.Bertels, Y.N.Marr, H.Araslı kimi böyük alimlərin mühim xidməti var.\nTags # G # N # Şairlər\nLabels: G, N, Şairlər


Video chat rulet qeydiyyat olmadan - VİDEO CHAT dünya! Bütün ölkələr xarici, bütün dünyanı.\nBu dating site edə bilərsiniz şəkil əlavə etmək istəyirəmBurada bütün funksiyaları olmadan mövcud imkanlar əlavə edilməsi şəkil. Olmaq istəyirsinizsə, çox rahat edə bilərsiniz gizli imkanı əldə düzəltmək xanım gəldiyi zaman festivallar atəşfəşanlıq. Anonimlik o qədər qorxulu ki, siz açıq-aşkar qorxur proqramlar və ya e-poçt tarixindən sonra e-mail, siz də əmin ola bilər ki, bundan sonra o, olacaq, şəbəkə. Bundan əlavə, bizim saytda var istifadəçilər sakinləri Marrı ilə şəkilləri əvəzinə şəkillər. Əgər siz yükləyin, şəkli kimono, siz görəcəksiniz, bir səndən kim qorxur.\nvideo chat qeydiyyat olmadan cib tanışlıq saytlarda video tanışlıq qeydiyyat olmadan qızlar qız chat roulette online tanışlıq böyüklər üçün tanışlıq video sohbetler online qızlar pulsuz video sohbetler video chat saytlar və tanışlıq


d3dcompiler_43.dll itkin səhv necə düzəldilir?\nSayı: D3DCompiler_43.dll itkin səhv necə düzəldilir?\nNə baş verdiyini bilmirəm. Need for Speed oyununu hər dəfə çalıştırdığımda D3DCompiler_43.dll olurİtkinsəhv. Artıq oyunu başlaya bilmirəm. Mənə izah edə bilərsən, bunun mənası nədir və onu necə düzəldə bilərəm?\nD3DCompiler_43.dll-i düzəldin, Windows 10-da itkin səhvdir\nMetod 2. Microsoft DirectX üçün yeniləmələri quraşdırın\nMetod 3. Problemli proqramı yenidən qurun\nD3DCompiler_43.dll, Microsoft DirectX proqramına aid bir sənəddir  ümumiyyətlə müxtəlif oyunlar və qrafik proqramları tərəfindən istifadə olunur. Buna görə istifadəçilərin əksəriyyəti bu tətbiqlərdən birini istifadə edərkən bu sistem səhvini alır. Bununla birlikdə, səhv mesajı dəyişə bilər, amma ən vacib hissəsi hamısının eyni problem barədə xəbərdar etməsidir - bu DLL sənədində bir şey səhvdir:\nD3dcompiler_43.dll faylı yoxdur\nD3dcompiler_43.dll dosyası tapılmadı\nD3dcompiler_43.dll tapılmadı. Yenidən qurmaq bunu düzəltməyə kömək edə bilər\nD3DCompiler_43.dll xətası, Windows əməliyyat sisteminin istənilən versiyasında baş verə bilər. Problemin səbəbi proqramın və ya bir oyunun lazımlı Dinamik Bağlantı Kitabxanalarını (DLL) tapa bilməməsidir. [iki] düzgün işləməsi üçün lazım olan sənəd.\nBununla birlikdə, D3DCompiler_43.dll Eksik səhvini Windows Sistem Fayl Denetleyicisini çalıştırarak düzəldə bilərsiniz,  Microsoft DirectX-in yenilənməsi və ya səhv göndərən proqramın yenidən qurulması. Bu variantları necə yerinə yetirəcəyinə dair izahat aşağıda verilmişdir.\nD3DCompiler_43.dll səhvinin hər hansı bir Windows kompüterində görünə biləcəyinə baxmayaraq, Windows 10 OS üçün təlimat verdik. Ancaq prinsiplər eyni olaraq qalır. Yaşlı ƏS istifadəçiləri eyni üsullara əməl edərək problemi həll etməlidirlər. Diqqət yetirə biləcəyiniz yeganə fərq interfeysdir.\nLakin, bu metodları sınamağa başlamazdan əvvəl, kompüteri yenidən başlamalı və proqramı və ya bir səhv yaratmış bir oyunu çalıştırmalısınız. Bəzən bunu etmək və məsələni sonsuza qədər unutmaq kifayətdir. Əgər sizə kömək etməyibsə, ilk metoddan başlayın.\nƏvvəlcə bu videonu yoxlamalısınız:\nSistem Fayl Denetleyicisi, zədələnmiş sənədləri düzəltməyə imkan verən Windows vasitədir. Buna görə bu metod D3DCompiler_43.dll səhvini düzəltməyə kömək edə bilər:\nBasın Qazan + X düyməsini seçin və seçin Komanda istemi (Admin) menyudan.\nYazın DISM.exe / Online / Təmizləmə şəkli / Restorehealth əmrini vurun və vurun Daxil edin .\nSonra sfc / scannow daxil edin əmrini vurun və vurun Daxil edin .\nDələduzluq bitənə qədər gözləyin və probleminizin həllinə kömək edib etmədiyinə baxın. Bəzi pozulmuş fayllar aşkar edilərsə və düzəldildikdə, kompüteri yenidən başladın.\nKöhnəlmiş proqramlar tez-tez problem yaradır. Bozulmuş və yenilənmiş D3DCompiler_43.dll faylı son DirectX yeniləmə paketinə daxil edilə bilər. Beləliklə, onu əldə etmək üçün DirectX Son İstifadəçi Runtime Web Installer-ı çalıştırmalısınız:\nRəsmindən lazımlı vasitəni yükləyin.\nTövsiyə olunan proqramları quraşdırmaq, onları qurmaq istəmirsinizsə əvvəlcədən seçilmiş girişlərdən gənələri götürmək təklif olunacaq.\nBasın Növbəti DirectX Son İstifadəçi Runtime Veb Yükləyicisi yükləyicini kompüterinizə yükləmək üçün düyməni basın.\nYükləmə başa çatdıqdan sonra quraşdırma qurun.\nBasın Razılaşmanı qəbul edirəm DirectX quraşdırma pəncərəsindəki düyməni.\nGənəni götürün Bing Çubuğunu quraşdırın seçim. Əvvəlcədən seçilmiş buraxarsanız, brauzerinizin parametrləri dəyişdiriləcəkdir.\nBasın Növbəti yeniləmə proseduruna başlamaq üçün düyməni basın.\nD3DCompiler_43.dll səhvinin problemi proqramın özü ola bilər. Beləliklə, onu aradan qaldırmalı və yenidən qurmalısınız.\nBasın Qazan + R .\nGöründü Qaç qutusuna daxil edin appwiz.cpl və basın tamam .\nSiz sona çatacaqsınız Proqramı silin və ya dəyişdirin menyu Nəzarət bölməsi l. Proqramı və ya oyunu tapın və seçin.\nBasın Sil düyməsini basın və vurun Bəli görünən informasiya qutusunda.\nQeyd. Bəzi proqramlarda Təmir xüsusiyyəti var. Beləliklə, proqramı vurub bu seçimi görsəniz, ondan faydalanmalısınız.\nBununla birlikdə, proqram təminatı kömək etmirsə, bu proqramı aradan qaldırmalı və yenidən qurmalısınız.\nMega Yükləyicini necə silmək olar?\nWindows'dakı standart tətbiqləri dəyişdirmək olmur. Necə düzəltmək olar?\nGoogle Chrome Tarixçəsini necə bərpa etmək olar\nidm ilə youtube pleylistini endirin\nyoutube-u mp3-ə çevirə bilmirəm\nyoutube video trimmer və yükləyici


AMEA Botanika İnstitutunun doktorantları Almaniyada “Ekofiziologiya” modulu üzrə təlim kursunda iştirak edib - Xəbərlər-AMEA Gənc Alim və Mütəxəssislər Şurası\nAMEA Botanika İnstitutunun doktorantları Almaniyada “Ekofiziologiya” modulu üzrə təlim kursunda iştirak edib\nFev 20 , 2018 | 03:00 / ELMİN TƏBLİĞİ\nAMEA Botanika İnstitutu və Goethe Frankfurt Universitetinin Ekologiya, Təkamül və Müxtəliflik Departamenti (Almaniya) arasında imzalanmış Memorandum çərçivəsində Botanika İnstitutunda “Biomüxtəliflik və iqlim dəyişmələri” adlı beynəlxalq laboratoriya fəaliyyət göstərir. Müştərək proqram çərçivəsində İnstitutun doktorantları Nigar Mürsəl qızı və Aynurə Cəfərova 2 ay müddətində Frankfurt Universitetində “Ekologiya və Təkamül” programının “Ekofiziologiya” modulu üzrə təlim kursunda iştirak ediblər.\nİnstitutun professoru Dr. Wolfgang Brüggemann tərəfindən təşkil olunmuş kursun əsas məqsədi müxtəlif iqlim amillərinin təsiri altında bitkilərdə baş verən fizioloji proseslərin araşdırılması üzrə nəzəri və praktiki məşğələlərdən ibarət olub.\nKurs müddətində iştirakçılar istilik və quraqlıq stressi zamanı bitkilərdə zülal və karbohidrat səciyyəsində, fotosintez prosesində baş verən dəyişikliklərin tədqiqi metodlarına (RNT ekstraksiyası, gel elektroforez, PAM, PEA, FluorCamm və s.) yiyələniblər.\nN.Mürsəl qızı və A.Cəfərova kurs müddətində apardıqları tədqiqatlar üzrə əldə etdikləri nəticələrə dair təqdimatla çıxış edib və sertifikata layiq görülüblər.


“Aşura”da qanvermə necə təşkil olunacaq? – Reportyor\n“Aşura”da qanvermə necə təşkil olunacaq?\nHafiz Hacıyev: Bunların şər-böhtan yazıları və çağrışları Azərbaycanda sabitliyi pozmağa yönəlib\n“Bildiyiniz kimi, pandemiya ilə əlaqədar məscidlər işləmir”.\nReportyor.info-nın məlumatına görə, bunu Nazirlər Kabineti yanında Operativ Qərargahın brifinqində Tibbi Ərazi Bölmələrinin İdarəetmə Birliyinin (TƏBİB) Mikrobiologiya İşçi Qrupunun rəhbəri Qumral Ələkbərova deyib.\nOnun sözlərinə görə, əvvəllər Aşura günü məscidlərdə də qanvermə aksiyası təşkil olunurdu: “Ancaq bu il Mərkəzi Qan Bankında Hemotologiya və Transfiziologiya Mərkəzinə yaxınlaşaraq qan verəcəklər. Biz bunu Qafqaz Müsəlmanları İdarəsi ilə də müzakirə edirik”.\nQ. Ələkbərova bildirib ki, vətəndaşlar bütün sosial məsafə qaydalarına riayət edərək, maska taxaraq qanvermə aksiyalarında iştirak edə bilər: “Milli Hematologiya və Transfuziologiya Mərkəzinində bununla bağlı şöbələr ayrılacaq və burada qanvermə aksiyaları keçiriləcək”.\nPrezidentinin köməkçisi KİVDF rəhbərliyi ilə görüşür - Ev bölgüsü müzakirə olunacaq\nHəftəsonları ictimai nəqliyyatın hansı halda bərpa olunacağı açıqlandı (RƏSMİ)\nErmənilərin Kəlbəcərdə tikdiyi yeni evlərin peyk görüntüləri yayıldı (FOTO)


Oruc olarkən ağız qoxusunun qarşısının almaq üçün nə edək? » Ahlibeyt.ge\nAhlibeyt.ge » Xəbərlər » Oruc olarkən ağız qoxusunun qarşısının almaq üçün nə edək?\nTarix: 18-05-2018, 09:51\nRamazan ayında insanların vacib oruc tutduğu zaman, təbii olaraq aclıq ilə əlaqədar ağız qoxusunun inkişaf edir.\nBununla əlaqədar Dr. Səlcuq Özbölük, ictimai fəaliyyət ilə məşğul olduğumuz üçün ağız qoxusunu ətrafı narahat etməyəcək şəkildə tədbir görülməsini vacib sayır.\nDr. Səlcuq Özbölük, mübarək Ramazan ayının ruhumuza gətirdiyi gözəlliklər ilə birlikdə, ictimai həyatımızda yaşana biləcək kiçik axsaqlıqların qarşısını almaq üçün bəzi məsləhətlər verib.\n1) İftar və obaşdandan sonra, dişləri fırçalamaq lazımdır.\n2) Dişlər qədər dil də qoxu mənbəyi hesab olunur. Dişləri fırçaladığınız zaman mütləq dilinizin səthini də fırçalayın.\n3) Mübarək Ramazan ayı yay aylarına təsadüf etdiyi üçün soyuq qidaları istehlak etmək istəyirik. Amma fərqinə varmırıq ki, soyuq su ağız qoxusunu artırır. Soyuq qidalardan uzaq duraraq, ilıq qidalar istehlak etməyə çalışmalıyıq.\n4) Obaşdanda xüsusilə, qəlyanaltılıq istehlak edildiyi üçün sosiska, kolbasa və sairə ədviyyatlı, sarımsaqlı qidalardan uzaq durmalıyıq.\n5) Ramazan ayı boyunca, yemək vərdişləri ilə bağlı olaraq günorta və axşam saatlarında mədə öz suyu ifraz olunur. Bu da, ağız qoxusu səbəb olur. Bu səbəbə görə günorta və axşam saatlarında ünsiyyətdə olduğunuz kəslər ilə bir az məsafəli şəkildə danışmağınız məsləhətdi.\n6) Ətirli orqanik içkilər, xüsusən də yaşıl çay və sairə bitki çayları içməyə çalışın (yenisafak).\nBu gün Ramazan orucluğunun niyyət axşamıdır, Niyyəti necə edək?\nMübarək Ramazan ayında xüsusi diqqət edilməli 4 məqam: Ramazan ayının əməll ...\nRamazan ayında qida rasionunda nələrə diqqət edilməlidir\nƏn uzun oruc hansı ölkədə tutulacaq?


"Güzgülər böyük gücə malikdir, həm də böyük təhlükədir" - Güzgülərin mistikası\n20 oktyabr, 2021 [10:15]\nGüzgülərin mistikası haqqında yəqin çox eşitmisiniz. Güzgülər insanı əks etdirdiyi üçün ona nə göstərsəniz sizə geri qaytarır. Bunun təhlükəli tərəfləri də var. Bu təhlükədən qorunmaq üçün nə etməli?\nAstroloq Alena Nikolskaya güzgülərin təhlükəli təsirlərindən qorunmağın yollarını açıqlayıb.\n"Güzgü sizin əksinizdir. Ona göstərdiyiniz hər şey çoxalır. Həyatdan zövq almaq və pozitiv olmaq istəyirsinizsə, güzgüyə də bunu göstərməlisiniz. Narahat olduğun, kədərləndiyin, ağladığın zaman güzgüyə baxma",- deyə astroloq bildirir.\nQapının qarşısına güzgü qoymayın...\nAstroloq evin qapısına güzgü qoymamağı tövsiyyə edir. O, bildirir ki, qapıdan evə daxil olan kainatın enerjisi güzgüdə əks olunaraq ayrılır. Evinizə xoşbəxtliyin gəlməsi üçün güzgünü yan tərəfə qoyun, bu zaman heç bir maneə olmayacaq.\nAncaq qapı ağzına qoyulacaq güzgü də fayda verə bilər. Məsələn; sizi sevməyən, mənfi enerjili bir insanın evinizə gələcəyini bilirsinizsə, qapının qarşısına bir güzgü qoyun. Güzgünün ölçüsünün heç bir fərqi yoxdur. Belə etsəniz mənfi insanın sizə gətirdiyi bütün mənfilikləri özü ilə aparmış olacaq. Və ya o mənfiliklər, ümumiyyətlə evinizə daxil ola bilməyəcək.\nGüzgü qarşısında yemək yeməyin\nGüzgü qarşısında yemək yeyən zaman doymadığınızı hiss edəcəksiniz. Bu, bədən formasına zərər vurur. Bununla yanaşı, metafizika baxımından güzgü qarşısında yemək insanın daxili enerjisini yeyir. Yaxşı formada olmaq istəyirsinizsə, öz əksinizin qarşısında yeməkdən çəkinin.\nUnutmayın ki, aynalar demək olar ki, sehrli əşyalardır, böyük gücə malikdir, həm də böyük bir təhlükədir.


Ağsu aşırımı və daha bir neçə yolda hərəkət məhdudlaşıb, avtomobillər yolda qalıb\n11:05 9 Yanvar 2015\nAğsu, Şamaxı, Qəbələ və İsmayıllı rayonlarına yağan güclü qar nəticəsində Bakı-Şamaxı-Ağsu və Şamaxı-Muğanlı-İsmayıllı yolunda nəqliyyatın hərəkətində çətinlik yaranıb.\nAPA-nın xəbərinə görə, yanvarın 8-də səhər saatlarından başlayaraq Şamaxı, Ağsu, İsmayıllı, Qəbələ rayonlarına yağan qar hazırda da davam edir. Dünən axşam saatlarından başlayaraq Ağsu, İsmayıllı, Qəbələ və Şamaxının dağ kəndlərində, Şamaxı şəhərinin bəzi küçələrində, eləcə də Bakı-Şamaxı yolunun Qobustan, Şamaxı və Ağsu rayonlarından keçən bəzi yerlərində, Muğanlı-İsmayıllı-Qəbələ yolunun bir çox ərazilərində yollar buz bağladığı üçün nəqliyyatın hərəkəti məhdudlaşıb. Gecə saatlarından başlayaraq həmin yollarda çox az sayda avtomobil hərəkət edir.\nBakıdan Ağsu şəhərinədək olan ərazidə, yəni Qobustanın Cəngi kəndi ərazisində, Şamaxının Acıdərə adlanan ərazisində, Muğanlı qəsəbəsindəki enişli-yoxuşlu yollarda və Ağsu aşırımında şinlərində zəncir olmayan maşınlar yolda qalıb, bəzi maşınlar sürüşərək yoldan kənara çıxıb.\nŞamaxı-Pirqulu yolu, eləcə də Şamaxı və Ağsu rayonlarını birləşdirən magistral yol və Ağsu aşırımının bəzi dolayları buz bağlayıb. Ağsu aşırımında nəqliyyatın hərəkəti məhdudlaşıb.\nŞamaxı şəhərinin bəzi dağ kəndləri ilə rayon mərkəzinin nəqliyyat əlaqəsi kəsilib. Bu rayonların aran hissəsinə 10 santimetr, dağlıq ərazisinə isə 15 santimetr hündürlüyündə qar yağıb. Qarın ən çox düşdüyü yer isə Pirqulu qəsəbəsidir. Bura təxminən 20 santimetr qalınlığında qar yağdığı bildirilir.\nŞamaxının Pirbəhli, Qızmeydan, Dəmirçilər, Zarat kəndləri istiqamətindəki yollarda qar və buz səbəbindən hərəkət məhdudlaşıb. Bütün yollara yol idarəsinin işçiləri tərəfindən duz və qum səpilir.\nAğsu aşırımı neçə yolda hərəkət məhdudlaşıb avtomobillər yolda qalıb


Azərbaycan Prezidenti: Xalq-iqtidar birliyi sabitliyimizin əsas şərtidir\nAna səhifə » Qəzetin pdf formatı\t» Azərbaycan Prezidenti: Xalq-iqtidar birliyi sabitliyimizin əsas şərtidir\nBizim müstəqillik tariximizdə ölkəmizə qarşı bir neçə dəfə təxribatlar törədilib, o cümlədən silahlı təxribatlar, terror aktları, dövlət çevrilişlərinə cəhd. Onların biri də baş tutmadı. Bunun başlıca səbəbi ondan ibarətdir ki, Azərbaycanda xalq-iqtidar birliyi var. Mən dəfələrlə bu barədə öz fikirlərimi bildirmişdim, bir daha demək istəyirəm, xalq-iqtidar birliyi sabitliyimizin əsas şərtidir. Xalq-iqtidar birliyini heç bir qüvvə - nə xarici, nə daxili qüvvə sarsıda bilməz.\nAZƏRTAC xəbər verir ki, bu sözləri Prezident İlham Əliyev respublikanın hüquq mühafizə orqanları rəhbərlərinin iştirakı ilə keçirilən iclasda bildirib.\n“Bizim siyasi iradəmizə heç bir qüvvə təsir edə bilməz. Bizi tutduğumuz yoldan heç kim döndərə bilməz. Azərbaycanın müasir tarixi mənim dediklərimi dəfələrlə sübut edib. Kim ki, bizə qarşı çirkin niyyətlərlə hərəkət edib, özü bu hərəkətlərin qurbanı olub. Əvvəllər də belə olub, bu gün də belədir, bundan sonra da belə olacaq”, - deyə dövlətimizin başçısı qeyd edib.


Nazirlik jurnalistin qətlinə görə xüsusi komissiya yaratdı » Butov.az\nTarix : 17-09-2015, 12:23\nDöyülərək Kliniki Tibbi Mərkəzə yerləşdirilən və orada vəfat edən jurnalist Rasim Əliyevin ölüm işi ilə bağlı Səhiyyə Nazirliyində xüsusi komissiya yaradılıb.\nBu barədə R.Əliyevin atası Məmmədəli Əliyev bildirib. O deyib ki, komissiya Baş Prokurorluğun Səhiyyə Nazirliyinə müraciəti əsasında yaradılıb.\nBakı Prokurorluğu məlumat yayıb.\nBu Şəhərdə - Ər İşdə (2013) [Online izlə]


İstehsalat qəzası və peşə xəstəliyi - Sadə Hüquq\nİstehsalat qəzası və peşə xəstəliyi\nGəlin ilk növbədə istehsalat qəzasının nə olduğuna baxaq.\nİstehsalat qəzası işçinin əmək funksiyalarını yerinə yetirərkən aldığı xəsarət və yaxud bu xəsarətdən dünyasını dəyişməsidir.\nİstehsalatda bədbəxt hadisə və ya peşə xəstəliyi nəticəsində işçinin əmək qabiliyyətinin dayanıqlı itirilməsi, yaxud ölümü ilə əlaqədar müəssisələrin və təşkilatların maddi məsuliyyəti nədir və nədən ibarətdir?\nİşçinin istehsalat qəzası və yaxud peşə xəstəliyi nəticəsində sağlamlığı pozulduqda və ya bu səbəbdən həlak olduqda bədbəxt hadisənin araşdırılması barədə müvafiq akta əsasən təqsirkar müəssisə, idarə və təşkilatlar işçiyə dəyən zərərə görə qanunvericiliyə uyğun olaraq maddi məsuliyyət daşıyır. Bu zərər təqsirkar müəssisələrdə gəlir hesabına, büdcədən maliyyələşdirilən müəssisələrdə isə büdcə vəsaiti, yaxud büdcədənkənar vəsaitlər hesabına “Nağdsız hesablaşmalar haqqında” Azərbaycan Respublikasının Qanununa uyğun olaraq ödənilir.\nÖzəlləşdirilən və idarəetməyə verilən dövlət müəssisələrinin istehsalat qəzası və yaxud peşə xəstəliyi nəticəsində sağlamlığı pozulmuş işçisinə və ya bu səbəbdən həlak olmuş işçisinin ailə üzvlərinə və himayəsində olan digər şəxslərə Azərbaycan Respublikası Prezidentinin 2008-ci il 4 avqust tarixli 804 nömrəli Fərmanı ilə təsdiq edilmiş “Özəlləşdirilən və idarəetməyə verilən dövlət müəssisələrinin istehsalat qəzası və yaxud peşə xəstəliyi nəticəsində sağlamlığı pozulmuş işçisinə və ya bu səbəbdən həlak olmuş işçisinin ailə üzvlərinə və himayəsində olan digər şəxslərə aylıq ödənc üzrə borclarının tənzimlənməsi Qaydaları”na uyğun olaraq aylıq ödəncin əvəzinə dövlət büdcəsinin vəsaiti hesabına aylıq müavinət verilir.\nİstahsalatda bədbəxt hadisə və ya peşə xəstəliyi nəticəsində sağlamlığının korlanması ilə əlaqədar əmək qabiliyyətini itirmiş işçilərə qanunla müəyyən edilmiş qaydada zərərin ödənilməsindən əlavə, təqsirkar müəssisənin və təşkilatın hesabına, peşəkar əmək qabiliyyətinin itirilmiş hər faizinə görə bir aylıq orta əmək haqqı hesabı ilə, lakin zərərçəkənin orta illik qazancından az olmamaqla birdəfəlik müavinət ödənilir.\nİstehsalatda bədbəxt hadisə və ya peşə xəstəliyi nəticəsində işçi öldükdə təqsirkar müəssisə və təşkilat qanunvericilikdə müəyyən edilmiş qaydada və miqdarda maddi zərərin əvəzini buna hüququ olan şəxslərə ödəyir, habelə mərhumun orta illik qazancının ölüm anındakı yaşından 60 yaşınadək qalan tam illərin sayına vurulmuş miqdarda, lakin azı on orta illik qazancı məbləğində birdəfəlik müavinət ödəyir. (Əməyin Mühafizəsi haqqında Qanun)\nƏmək qabiliyyətini itirmiş işçilərə və ölən işçilərin ailələrinə birdəfəlik müavinətləri yerli sosial təminat orqanları ödəyir, sonra isə ödənilmiş vəsaiti istehsalatda baş vermiş bədbəxt hadisədə və ya peşə xəstəliyində təqsiri olan müəssisələrdən və təşkilatlardan tuturlar.\nQeyd Aşağıdakı sənədlər olduqda, təqsirkar işəgötürən əmək xəsarətinə görə dəyən zərəri ödəməlidir:\nXüsusi diqqət yetirilməli məqam odur ki, təqsirkar işəgötürən istehsalatda bədbəxt hadisə nəticəsində əmək qabiliyyətini itirmiş və ya peşə xəstəliyinə tutulmuş, müvafiq həkim məsləhət komissiyası və ya TSEK-in rəyi əsasında müvəqqəti yüngül işə keçirilmiş işçilərə əvvəlki əmək haqqı ilə yeni iş yerindəki əmək haqqı arasındakı fərqi ödəyir. Bu fərq işçinin əmək qabiliyyəti bərpa olunanadək , əlillik müəyyən edildiyi vaxtadək ödənilməlidir.\nBəs müəyyən edilmiş müavinət hansı müddətə ödənilməlidir?\nişçinin vəfatı ilə əlaqədar olaraq zərərin ödənilən miqdarını almaq hüququna malik olan şəxslərə – mərhumun vəfat etdiyi gündən, lakin zərərin ödənilən məbləğini almaq hüququnu əldə etdiyi gündən tez olmayaraq.\nBəs təqsirkar müəssisə ləğv olunanda zərərin əvəzi necə ödənir?\nQeyd: həmin müəssisədə istehsalat qəzası və ya peşə xəstəliyi nəticəsində əlilliyi olan şəxslər işçilərin ixtisarı zamanı işdə saxlanmağa üstünlüyü olan şəxslər kateqoriyasına daxildir.\nZərərin ödənilməsi ilə əlaqədar tərəflər arasında mübahisə yaranarsa, bu halda bu mübahisələr Azərbaycan Respublikasının qanunvericiliyinə müvafiq olaraq həll edilir.


AGAT - AGAT “Rio 2016 Yay Olimpiya Oyunlarına Dəstək Kampaniyası” çərçivəsində görüş keçirdi\nAGAT “Rio 2016 Yay Olimpiya Oyunlarına Dəstək Kampaniyası” çərçivəsində görüş keçirdi\nAzərbaycan Gənclərinin Avropaya İnteqrasiyası Təşkilatı (AGAT) AR Prezidenti yanında Qeyri Hökümət Təşkilatlarına Dövlət Dəstəyi Şurasının maliyyə dəstəyi ilə 5 -21 avqust tarixlərində Braziliyanın Rio De Janeyro şəhərində keçiriləcəkXXXI Yay Olimpiya Oyunlarına dəstək xarakterli “Rio 2016 Yay Olimpiya Oyunlarına Dəstək Kampaniyası” çərçivəsində paralimpiya çempionu İlham Zəkiyev, 2011-ci il Avroviziya mahnı müsabiqəsinin qalibi, AGAT-ın sülh səfiri Eldar Qasımovla görüş keçirmişdir.\nGörüşün əsas hədəfi idmançılarımıza dəstək istiqamətində müxtəlif aksiyalar, idmançılarla silsilə görüşlər və digər mədəni-kütləvi tədbirlər vasitəsilə insanların marağını Yay Olimpiya Oyunlarına cəlb etməkdir.\nBelə ki, tədbirin açılışını AGAT sədri Nərgiz Xələf etdi və Rio 2016 Yay Olimpiya Oyunlarına dəstəklə bağlı çıxış etdi və hər bir gəncə Azərbaycanın bayrağını yüksəltməyi arzu etdi. Sonra azarkeşlər öz sahəsində uğur qazanmış Azərbaycan bayrağını yüksəltmiş İlham Zəkiyev və Eldar Qasımovun uğur hekayələrinə qulaq asdılar və görüş bir növ motovasiya xarakterli həyata keçdi. İkiqat paralimpiaçımız İlham Zəkiyev idman sahəsinə gəlişindən, qazandığı uğurların sirlərindən danışdı və gənclərə öz sevdikləri sahə üzrə çalışmalarını arzuladı. İ. Zəkiyev həmçinin 2016 Yay Olimpiya Oyunlarına hazırlıqlar barədə ən son məlumatları gənclərlə bölüşdü. 2011 Avroviziya mahnı yarışmasının qalibi olmuş Eldar Qasımov da öz nöbəsində AGAT-ın sülh səfiri olmasının onun üçün önəmli bir məqam olmasından söz açdı və Azərbaycan bayrağı altında ölkəmizi təmsil edən bütün gəncləri xalq olaraq dəstəkləməyin vacib olduğunu qeyd etdi. Daha sonra məhşurlar gənc azarkeşlərin suallarını cavablandırdılar. Sonda AGAT heyəti “Rio 2016 Yay Olimpiya Oyunlarına Dəstək Kampaniyası” çərçivəsində görüləcək işlərin siyasıhısı ilə gənc könüllüləri məlumatlandırdı.\nKampaniya ilə bağlı AGAT-ın email ünvanına daxil olan 335 nəfər könüllü müraciətindən 110 nəfər könüllü seçim turunu keçmişdir. Hazırda facebook sosial şəbəkəsində “Rio 2016 Yay Oyunlarına Dəstək Kampaniyası”nın səhifəsi fəaliyyət göstərir. Səhifədə gündəlik olaraq Rio 2016 Olimpiya Oyunlarına dair yeni xəbərlər paylaşılır və kampaniya çərçivəsində həyata keçiriləcək bütün fəaliyyətlər barədə məlumatlar yerləşdirilir. Həmçinin “Rio 2016 Yay Olimpiya Oyunlarında iştirak edən idmançılarla gənc azarkeşlərin canlı ünsiyyətinin təşkil edilməsi, velotur, fləşmob və digər kütləvi əyləncələr vasitəsilə əhalinin müxtəlif qrupları arasında idman əhval-ruhiyyəsinin yaradılması, daha geniş auditoriyanı əhatə etmək üçün layihənin video çarxının hazırlanması və onun sosial şəbəkələrdə yayılması da nəzərdə tutulmuşdur.


Atam sonradan bizə dinlətdiyi vinil plakları Sumqayıt kitabxanasına bağışladı… – Vasif İsmayıl – SumqayitXeber.Com\nAtam sonradan bizə dinlətdiyi vinil plakları Sumqayıt kitabxanasına bağışladı… – Vasif İsmayıl\nAvqust 15, 14:32 • 1307\nSon günlərdə məşğuliyyətim, yəni öz musiqi zövqüm əsasında sıyahılar tərtib edilməsi məni uzaqlara, uşaqlığıma sıx-sıx götürdü. Mənim musiqi zövqüm atam tərəfimdən sistemli olaraq formalaşdırıb. Atam 3 övladından məndən başqasına bu qədər zəhmət çəkməyib. Qardaşım Sabit bir az dəcəllik sevən biri idi – deyəsən, ondan əlini üzəndən sonra bütün gücünü mənə verdi, bəlkə də mənim özümdə nə isə var imiş.\nAtam bizi oturdub klassik musiqi parçaları dinlədərdi. Üç qardaş oturub məcburən dinləyərdik. İşlədiyi məktəbdə də şagirdlərə dərs arasında musiqi dinlədirmiş. Mən bu xasiyyətinə uzun müddət haqq vermirdim. Dərsi niyə bölürsən məntiqi ilə yəni. Amma son 2 ildir özüm tələbələrimə Google üzərindən radioloji şəkillər göstərərək dərs keçirəm və….araya mütləq musiqi sıxışdırıram.\nTürkiyədə urologiya asistentliyində idim. İnternet yeni çıxmışdı. Bir dəfə klassik musiqi aranjmanları dinləyərkən (o zaman youtube zad yox idi, musiqi üçün xüsusi portallarda minlərlə əsərlik arxivləri eşələməli idik) bir əsər ilə qarşılaşdım. Araşdırdım….. Bax-ın Matveyə görə ilham külliyatından imiş. Kantatanın adı isə Erbarme dich, mein Gott. (Bizə rəhm et, Tanrım).\nYayda evə gələrkən bunu atama dedim. “Bizdə var” – dedi.\n-Mənə niyə indiyə qədər dinlətmədin…dedim.\nÇox söz dedi, amma bu əsərdə ciddi hüzn….hətta adı ilə deyim miskinlik hiss etdiyi üçünmüş.\nMən də miskinliyi sevmirəm. Ayağıma qapanan insan görəndə (nə də olsa cərraham) mən də onunla bərabər çökürəm ki, heç vaxt mənim qurşağımdan aşağı olmasın. Xəstə yalvarmasını o dəqiqə kobud şəkildə kəsirəm – insanın miskin ruh halına düşməsini sevmirəm. Özüm narahat oluram kimisə miskin görəndə.\nAmma….içimizdə miskinlik var.\nİçimdə də miskinlik var idi. İçin-için ağlamaq nədir çox yaxşı bilirdim. Öz də ən bəsit səbəblərdən ötrü. Bir dəfə bağça müəlliməmiz Səbinə xanım işə gəlməmişdi, bizi başqa tərbiyəçiyə vermişdilər…..buna ağlamışdım. Öz də saatlara cınqırım da çıxmırdı, amma gözümdən yaş sel kimi gəlirdi. Sonradan Səbinə müəllimənin oğlanları sələfilərə qoşuldular. Amma yaxşı ki kiminsə gününü ağlar qoymadılar….. o gün qardaşımla danışırdıq, Suriyaya getmək həvəsində adam olsalar da, sonradan dönüb balaca qardaş…. Bu dönmənin səbəbini mənə başqa sələfi dostum (onları tanımır, eləcə demişdi) belə izah etmişdi….Kiminsə evini əlindən alaraq şəriət qura bilərik, amma xoşbəxt ola bilmərik.\nXoşbəxtlik xəstəxanada yatarkən anamı görmək idi. Bir dəfə də haymorit səbəbilə xəstəxanada yatırdım. Anam hər axşam dalımca gəlirdi, mənə qızardılmış toyuq budu gətirirdi – Sovet haqqında danışılanlara baxmayın, hər axşam qızardılmış toyuq budu yemək o zaman xoşbəxtlik idi…siz hələ indiki xoşbəxtliyinizə şıllaq atın.\nO gün bir az gecikdi anam…..Bu səfər gözümdən yaş gəlmədi….amma çoooox yalvardım içimdə….çox ağladım…..\nİndi artıq əvvəlki kimi ağlamıram….bəzi sözlərimlə bəzilərinin gününü ağladıram.\nAmma hər kəsin ədaləti əldə etmək üçün gücü yoxdur axı….. Ona görə də həvalə edirlər….Allaha…. ilahi bir varlıq uydurublar, guya o, hər şeyə nəzarət edir və pxı adamların cəzasını mütləq verəcək.\nBunun çirkini var, ağıldan kəmi var, uğursuzu var, içib-içib gecə ağlayanı var (sitatdır), narkomanı var…- bəzilərini öz doğma anası belə sevə bilmir.\nCan verərkən atam məni görmək istədi – mən uzaqda idim. Gəlib çatdım. Artıq danışa bilmirdi. Tez-tez nəfəs aldığı üçün dodaqlarını birləşdirib söz deyə bilmirdi. Eləcə mənim boynumu qucaqlayıb öpməyə çalışırdı.\nO zaman atamın gözlərində oxumuşdum…..\nAmma atam Tanrıya yalvarmırdı….mənə baxırdı….ondan əvvəl ailəsini mənə tapşırmışdı – daha çox yaşayarsan deyə biz də gülüşmüşdük….


Cənubi Koreya BƏƏ Ordusuna K239 YARS tədarük edir - Poliqon.az\n09 Aprel 2021 18:21\nCənubi Koreyanın “Hanwha Defence” şirkəti Birləşmiş Ərəb Əmirlikləri (BƏƏ) Ordusuna K239 “Chunmoo” (digər adı K-MLRS) multikaliber yaylım atəşli reaktiv sistemlərin (YARS) tədarükünə başlayıb,\n“Poliqon”un “Army Recognition” portalına istinadən verdiyi məlumata görə, Cənubi Koreyadan olan təlimatçılar artıq BƏƏ-dəki həmkarlarına K239 “Chunmoo” YARS-dan istifadə etmə qaydalarını öyrədirlər.\nCənubi Koreya hərbçiləri BƏƏ həmkarlarına K239 “Chunmoo” istiqamətləndirilərini doldurulmağı öyrədirlər\nQeyd edək ki, bu ilin fevralında Əbu Dabi şəhərində keçirilmiş “IDEX-2021” müdafiə sərgisi zamanı Cənubi Koreya və Birləşmiş Ərəb Əmirlikləri arasında K239 “Chunmoo” YARS-ın alqı-satqısına dair müqavilə imzalanıb.\nCənubi Koreyanın BƏƏ-yə satdığı K239 “Chunmoo” buraxılış qurğularının dəqiq sayı məlum deyil, lakin ehtimal edilir ki, təxminən 12 qurğu satılıb.\nMüqaviləyə əsasən, “Hanwha Defence” şirkəti, bu qurğulara atış mənzili 36 kilometrdən 80 kilometrə qədər dəyişən, həm idarə olunmayan, həm də idarə olunan raketlər verməlidir.\nK239 “Chunmoo” YARS bir neçə növ idarə olunan və ya idarə olunmayan reaktiv mərmi atmağa qadir özüyeriyən sistemdir. Buraxma qurğusu üç növ raket daşıya bilən iki istiqamətləndiricilər paketindən ibarətdir:\n– hər paketdə 20 ədəd 130 mm idarə olunmayan reaktiv mərmi və ya\n– hər paketdə 6 ədəd 227 mm-lik idarə olunmayan reaktiv mərmi və ya\n– hər paketdə 6 ədəd 239 mm-lik idarə olunan raket.\nPaketlərin kombinasiyasını da yaratmaq mümkündür. Məsələn, bir paket 20×130 mm-lik və bir paket 6×227 mm-lik (239 mm-lik) reaktiv mərmilər (raketlər).\nK239 “Chunmoo” YARS hazırlanmasına 2009-cu ildə başlanılıb və 2013-cü ilin sonlarında başa çatdırılıb. 2014-cü ilin oktyabr ayında Cənubi Koreya Müdafiə Nazirliyi ordu üçün 58 ədəd K239 “Chunmoo” YARS satın aldığını elan edib. 2015-ci ilin avqust ayında Cənubi Koreya Ordusu və Dəniz Piyadaları Korpusu K239 “Chunmoo” YARS yerləşdirilməsinə başlayıb.\nƏsas xassələri: çapı – 130 mm / 227 mm / 239 mm; effektiv atış məsafəsi – 130 mm – 36 km / 227 mm – 45 km / 239 mm – 80 km; raketlərin idarəetmə sistemi – inersial və GPS; döyüş vəziyyətində kütləsi – 25 ton; uzunluğu – 9 metr; eni – 2,5 metr; hündürlüyü – 3 metr; mühərrik – 400 at gücünə sahib dizel mühərriki; yanacaq üzrə gediş ehtiyatı – 800 km; şossedə maksimal hərəkət sürəti – 80 km/saat; heyəti – 3 nəfərdir.\nTEQLƏR "Hanwha Defence"K-MLRSK239 "Chunmoo"YARS


Bağçalarda qanunsuzluqların qarşısını almaq üçün yeni qaydalar tətbiq olunacaq — AÇIQLAMA\nGÜNDƏM 24 dek 2021, 14:08\nÖtən gün təhsil naziri Emin Əmrullayev müsahibəsində bağçaya qəbulun elektron qaydada olacağını bildirib. Nazir vurğulayıb ki, hazırda birinci sinfə, məktəbəqədər təhsilə qəbul, o cümlədən şagird yerdəyişməsi ilə bağlı elektron sistemlər mövcuddur. Maraqlıdır, bu yeni qərarla bağçalara tərbiyəçilərin qanunsuz işə qəbulunun, uşaqların rüşvətlə bağçalara yerləşdirilməsinin qarşısı alınacaqmı?\nSuallımızı cavablandıran Milli Məclisin deputatı Ceyhun Məmmədov Demokrat.az-a açıqlamasında bildirib ki, bu gün istər bağçalarda, istərsə də məktəblərdə şagirdlərin qəbulu və yerdəyişməsi, hətta tərbiyəçilərin işə qəbulu ilə bağlı ən optimal, uğurlu variant bu prosesin elektron qaydada həyata keçirilməsidir. Deputat qeyd edib ki, bu, baş verən qanunsuzluqların qarşısını almaq üçün atılan çox önəmli addımdır:\n“Əlbəttə ki, bu proseslərin elektron qaydada həyata keçirilməsi ilk növbədə şəffaflığı təmin edəcək. Birbaşa ünsiyyəti azaldacaq və neqativ hallara son qoyacaq. Bu, birmənalı olaraq əhəmiyyətli məsələdir. Biz bunu mütləq tez bir müddətdə həyata keçirməliyik”.\nC.Məmmədov qeyd edib ki, əgər gələcəkdə vətəndaşlarımız belə hallarla rastlaşarsa, o zaman mütləq aidiyyatı dövlət orqanlarına müraciət etsinlər: “Qeyd edim ki, artıq vətəndaşlarımız şikayətlərini Təhsil Nazirliyinə edə biləcək. Əgər hüquq və qanun pozuntusu olarsa, hüquq-mühafizə orqanlarına müraciət edilməlidir. Çünki, vaxtında edilən müraciət bu kimi halların qarşısını alıcaq. Hesab edirəm ki, əvvəlki dövrlərlə müqayisədə hazırda bu sahədə çox ciddi dəyişiliklər var, hətta müəyyən nailiyyətlər də əldə olunub. Biz bu addımları atmaqla daha böyük uğurlara nail olacağıq”.


“Nazir cavab verməyə borcludur” » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n16:28, 29 May 2020 (Cümə) 1696\n“Nazir cavab verməyə borcludur”\n"Nazirin əmək haqqını hər kəs bilir, hətta yüz ilə o 4,2 milyon dollar edə bilməz”\nAzərbaycanın Xarici işlər naziri Elmar Məmmədyarovun oğlu Emin Məmmədyarovun Nyu-Yorkda 4.2 milyon dollara iki mənzil aldığı deyilir.\nBu barədə ilk olaraq jurnalist Cavanşir Həsənli yazıb.\n"Turan" informasiya agentliyinin əməkdaşı Ələkbər Raufoğlu nazirin 31 yaşlı oğlunun əmlakı barədə məlumat əldə etmək üçün ABŞ hökumətinə müraciət edib.\nBu mənzilləri almaq üçün o nağd şəkildə 4.2 milyon dollar ödəyib. Elmar Məmmədyarovun nazir kimi qazancı isə təqribən 2-3 min manatdır.\n"Azadlıq" Radiosu nazir oğlunun 4,2 milyonluq mənzil alması ilə bağlı XİN-in mətbuat xidməti ilə əlaqə saxlayıb. Nazirliyin sözçüsü Leyla Abdullayeva bildirib ki, bu nazirin şəxsi həyatıdır və o bunu şərh edə bilməz: "Xarici işlər naziri və ya nazirliyin əməkdaşları nazirlik tərəfindən şərh olunmur”.\n13 yanvar 2004-cü il tarixdə qəbul olunmuş "Korrupsiyaya qarşı mübarizə haqqında” Qanunun 5-ci maddəsində deyilir ki, vəzifəli şəxslər qanunvericilikdə nəzərdə tutulmuş qaydada mənbəyini, növünü və məbləğini göstərməklə hər il öz gəlirləri, əmlakı, kredit təşkilatlarındakı əmanətləri, qiymətli kağızları və digər maliyyə vəsaitləri, şirkətlərin, fondların və sair təsərrüfat subyektlərinin fəaliyyətində səhmdar və ya təsisçi kimi iştirakı, bu müəssisələrdə öz mülkiyyət payı, şərti maliyyə vahidinin beş min misli miqdarından yuxarı olan borcu, şərti maliyyə vahidinin min mislindən yuxarı maliyyə və əmlak xarakterli digər öhdəlikləri barədə məlumatlarə təqdim etməlidirlər.\nHüquqşünas Ələsgər Məmmədli Toplum TV-yə bildirir ki, nazirin gəliri barədə ictimaiyyətə məlumat verilməlidir, əks halda cəmiyyətdə başqa ehtimallar formalaşa bilər: "Elmar Məmmədyarovun və ya başqa bir nazirin ictimai missiyası və ya uzun müddət vəzifədə olması, eyni zamanda onun Azərbaycanın strateji maraqlarını təmsil etməsi nazirin və ya ailə üzvlərinin əmlakında sürətli dəyişiklik yaratdığı zaman bunu ictimai əhəmiyyətli edir. O, xarici siyasətdən məsuldur. Nazirin əmək haqqını hər kəs bilir, hətta yüz ilə o 4,2 milyon dollar edə bilməz. Deməli, burda digər mənbə var”.\nHüquqşünasın sözlərinə görə, "digər mənbə” açıqlana bilən mənbə, yəni qanuni mənbə olmalıdır.\n"Ola bilər, təbii ki, bunu iddia etmirəm, ehtimal edirəm, xarici işlər naziri Azərbaycan əleyhinə lobbilərin normal fəaliyyətini və onların lehinə fəaliyyət göstərməsi üçün oğlunun hesabına hansısa məbləğdə vəsait köçürüb. Təbii ki, bunu iddia etmirəm, ehtimal edirəm. Bu gün biz Ermənistanla müharibə vəziyyətindəyik, torpaqlarımız işğal olunub. Ermənilər Şuşanı paytaxt elan edirlər, bizim Xarici İşlər Nazirıiyi və dövlətimiz susur. İki gün sonra da məlum olur ki, 4,2 milyonluq villa alıblar. Burda da bir bağ yaranır. Yəni, istər-istəməz hər kəs düşünə bilər ki, elə bu susqunluğun bədəlidir. Mən əlbəttə ki, bunu dəqiq demirəm, amma hər halda bu, ictimai müzakirə üçün əsaslıdır. İctimai müzakirələri səngitmək və ictimai vicdanı sakitləşdirmək üçün bu mənbə, yəni 4,2 milyonun mənbəyi göstərilməlidir. Kim qazanıb, hardan qazanıb, harda vergi ödəyib, bütün bunlar cəmiyyətə təqdim olunmalıdır”, - Ə.Məmmədli söyləyir.\nAçıqlanmayan gəlir bəyannaməsi\nAraşdırmaçı jurnalist Xədicə İsmayılova bu haqda fikrini qısa izah edir , o, 2006-cı ildən məmur və nazirlərin əmlakının bəyan olunmalı olduğunu deyir.\n2005-ci il iyunun 24-də "Vəzifəli şəxslər tərəfindən maliyyə xarakterli məlumatların təqdim edilməsi qaydaları” təsdiqlənib. Bu qaydaların tətbiqi barədə prezidentin 2005-ci il 9 avqust tarixli fərmanına görə, Nazirlər Kabineti maliyyə xarakterli məlumatların təqdim edilməsi üzrə bəyannamə formasının tərtib edilməsinə məsul qurumdur. Bəyannamə formasının müəyyən edilməsinə NK-ya 2 ay vaxt verilib. Amma aradan 15 il ötsə də, Nazirlər Kabineti bu günədək maliyyə xarakterli məlumatların təqdim edilməsi üzrə bəyannamə formasını hazırlamayıb.\nBu məsələ illərdir vətəndaş cəmiyyəti, mətbuat tərəfindən də gündəmə gətirilsə də, hökumət susaraq izahat vermir. Bu da bəzi ehtimallara yol açır.\nMəsələn, Ələsgər Məmmədli hesab edir ki, məlumatların təqdim edilməsi üçün forma hazırlanmaması hökumətin bunda maraqlı olmamasından irəli gəlir. Onun qənaətincə, hakimiyyət 15 ildə bunu edə bilmirsə, deməli, ortada siyasi iradə yoxdur. Hüquqşünasa görə, sözügedən sərvətin mənbəyi açıqlanmalıdır”.\n"Mən Xarici İşlər Nazirliyinin sözçüsünü də başa düşürəm. O, əslində həmin ifadəylə dolayı şəkildə bunun mövcudluğunu və bunun başqa bir formada sorğulanmalı olduğunu vurğulayıb. Yəni, bunun xarici siyasətə aidiyyatı yoxdur, şəxsi məsələdir. Amma bu şəxsi məsələ də deyil. Bu ictimai əhəmiyyət daşıyır. Bir nazirin və ailə üzvlərinin birdən-birə varlanması üzə çıxırsa, bunun arxasında Azərbaycanın maraqları ilə tərs mütənasiblik ortaya çıxır. Ona görə bu tip məqamlar, istər nazirlər olsun, istər böyük pullara hökm edən, büdcə vəsaitini xərcləyən şəxslər olsun, bunların belə qeyri-adi görünən bütün xərcləri və zənginləşmələrinin mənbələri açıqlanmalı və cəmiyyət rahatlamalıdır. Ola bilər, onun oğlu hansısa bizneslə məşğuldur və bunu həqiqətən də qazanıb. Amma bunun da mənbəyini göstərməlidir”, - hüquqşünas deyir.\n"Nazir də izahat təqdim etməlidir ki…”\nAraşdırmaçı jurnalist Hafiz Babalı vəzifəli şəxslərin mənzil, əmlak və digər obyektləri haqda məlumatların publik informasiya olduğunu vurğulayır. O, Xarici İşlər Nazirliyinin mətbuat xidmətinin nazirin mülkiyyəti ilə bağlı məlumatın onun şəxsi həyat məlumatları olması fikri ilə razı deyil.\n"Şəxsi həyat məlumatlar qanunla müəyyən olunub. Burda isə ölkədən kənarda yüksək dəyərdə, konkret olaraq mənbəyi məlum olmayan vəsait hesabına alınmış mənzillərdən söhbət gedir. Bu mənzillər birbaşa olaraq nazirin ailə üzvlərinin mülkiyyətidir. Qanunvericiliyimiz tələb edir, baxmayaraq ki, onun tətbiqi ilə bağlı normalar hələ qüvvəyə minməyib. Vəzifəli şəxslərin mənzil, əmlak və digər bu tipli hüquq münasibətləri ilə tənzimlənən obyektləri publik informasiyadır. Xarici işlər naziri qanunun tələbinə uyğun olaraq bununla bağlı publik informasiya verməli, bəyannamə təqdim etməlidir, ictimaiyyətdə bu barədə sual yaranıbsa, onunla bağlı cavab verməyə borcludur”.\nHafiz Babalının sözlərinə görə, belə hallar korrupsiyaya nəzarət edən dövlət qurumlarının diqqətində qalmalı, eləcə də nazir də bu mənzillər barədə ictimaiyyətə açıqlama verməlidir: "Necə ki antikorrupsiya orqanları uşaq bağçalarının müdirini, məktəb direktorunu, baş həkimi qanunsuz əldə etdiyi gəlirlərə görə ifşa edirlər, vəzifəli şəxsi cinayət məsulliyətinə cəlb edirlər, burda da eyni addımların atılması zəruridir. İlk növbədə müvafiq qurum tərəfindən korrupsiya gəlirlərinin əldə olunması ilə bağlı nazirə sorğu göndərilməli, o da izahat təqdim etməlidir ki, bu mənzillər onun tərəfindən və ya övladları tərəfindən hansı gəlirlər hesabına əldə olunub”.\nHafiz Babalı bir məqama də önəm verilməsini istəyir. O, xarici işlər nazirinin Azərbaycanı kənarda təmsil etdiyini və onun reputasiyasının, gəlirlərinin maraq doğurduğunu söyləyir. Araşdırmaçı jurnalistin fikrincə, bu faktın özü ölkənin nüfuzu üçün ağır zərbə ola bilər: "Necə ki "Laundromat” hadisəsi, kürü diplomatiyası ilə bağlı qalmaqallı hadisələr, bu da o tipdə olan hadisədir”.\nHafiz Babalı nazirliyin açıqlamasının hüquqa uyğun olmadığını deyir.


1C operatoru - Aytən Rəsul Rəhmanova / İş elanlari | is-elanlari.az\n13 апреля 2016 в 15:10 ( 19.01.2038) 949 Bakı\nƏlaqədar şəxs (S.A.A): Aytən Rəsul Rəhmanova\nTelefon: (055) 767-20-52\n1C, Excel, Office Proqramları - Microsoft Word,Outlook 2007, İnternet Explorer proqramlarında sərbəst işləyirəm.\nBakı İdarəetmə və Texnologiya Kollecini "İstehsal sahələrinin iqtisadiyyatı və idarəedilməsi" ixtisası üzrə fərqlənmə diplomu ilə bitirmişəm.\n1. 3 il muddətində Az.Dov. Dag MədənTexniki Nəzarət Komitəsində kicik mütəxəssis vəzifəsində işləmişəm. İsdən cıxma səbəbi Komitə ləgv oldugu üçün.\n2. 7 il müddətində Az.Dov. Neft Akademiyasında dekanlıqda komputer operatoru vəzifəsində işləmişəm. İsdən cıxma səbəbi maaş azlığı.\nCalisqanam, daim biliklerimi artirmaga can atiram. İsimdə məsuliyyətli və diqqətciləm. Rəhbərlik tərəfindən verilən tapşırıqları zamanında, dəqiq işləyib təhvil verirəm. İsdə insanlarla mehriban və ünsiyyətcil olmaga calışıram.\nMühasib köməkçisi - Aidə Rəsul Rəhimli 300\nMühasib - Rüstəm Hakim Bayramov 400


Vəkil: “Jurnalist Əfqan Muxtarlının ürəyində problemlər var”\n2017 Avqust 09 ( Çərşənbə ) 18:13:54\nBakı/09.08.17/Turan: "Həbsdəki jurnalist Əfqan Muxtarlının ürəyində problemlər var, ancaq müalicəsinə imkan verilmir", -Ə.Muxtarlının vəkili Nemət Kərimli Turan-a bildirib.\nVəkilin sözlərinə görə, avqustun ilk günlərində onu həkim müayinəsindən keçiriblər. Həkimlər Əfqana bildiriblər ki, onun ürəyində problemlər var. Bu səbəbdən nəbzi normadan xeyli yüksəkdir. Əfqan Muxtarlıya müalicə üçün resept yazıblar.\nVəkilin sözlərinə görə, həkimin resepti artıq Ə.Muxtarlının saxlandığı 1 saylı Bakı İstintaq Təcridxanasına təqdim edilib. Ancaq 10 günə yaxın vaxt keçməsinə baxmayaraq, Əfqan Muxtarlıya nə resept, nə də dərmanlar verilir. Vəkil bununla bağlı təcridxana rəhbərliyinə müraciət edəcəyini bildirib.\nŞəkərli diabetdən əziyyət çəkən Ə.Muxtarlının mədəsində ağrılar var, həbsdən sonra 21 kiloqram arıqlayıb.\nPenitensiar Xidmət jurnalistin sağlıq durumu ilə bağlı açıqlamaları şərh etməyib.\n*Əfqan Muxtarlı mayın 29-da Tbilisidə oğurlanaraq Azərbaycana göndərilib. O, sərhəddi qanunsuz keçməkdə, qaçaqmalçılıq, sərhədçiyə qarşı zorakılıqda itiham olunub. Jurnalist ittihamları qəbul etmir. Amnesty International Əfqan Muxtarlını vicdan məhbusu kimi tanıyıb. -05B06-


İdman avtomobillərin arenda masinlar xidməti. Eldorado Rent a Car\nEldorado Rent a Car şirkətinin əsas xüsusiyyəti burada siz əsl idman avtomobilləri icarə edə bilərsiz.\nBiz avtomobil icarəsi sahəsinə yeni gəlməmişik və buna görə çox gözəl başa düşürük ki cürə bə cür müştərilər olur. Kiməsə qiymət və rahatlığın cəmi şərtdir, kim ki A nöqtəsindən B nöqtəsinə çatmaq üçün.\nÇox nadir hallarda kiməsə tək gediş maraqlı deyil,sürrətli sürüş maraqlıdır.10 il ərzində biz öz xidmətlərimizi elə qurmuşuq ki,bütün lazimi məqamları və müştərilərin istəklərini ödəyə biləcək nəyin ki bir tipli avtomobil,hətta sport tipli avtomobillər təklif edirik.\nBu səyifədə siz idman tipli avtomobillərlə tanış ola bilərsiniz.\nBu təsadüfü deyil ki,bizim seçimdə Bakı şəraitinə uyğun avtomobillər var. Sport avtomobillər bizim dayacağda xüsusi yoxlamadan keçir,və bütün lazimi prosedurlar tez tez olunur çünki bizim avtomobillər – bizim şirkətin üzü və müştəri qarşısında cavabdehlik deməkdir.\nBildiyimiz kimi: “Böyük güclə böyük cavabdehlik deməkdir” ona görə də böyük gücü olan avtomobillər daha böyük diqqət qazanır və qeyd etsək ki,bu bizim şəxsi avtomobillərdir və biz öz avtomobillərimizin qayğısına qalırıq Və əlbətdə ki,çirkli idman avtomobilinə əyləşmək – bu tam olaraq məsələni tamamlamır.Ona görə də idman avtomobilini icarələyərkən siz əmin ola bilərsiniz ki,siz Bakı küçələrində təmiz və parlaq avtomobil ilə gedəcəksiniz.\nBiz çox gözəl başa düşürük ki,kimə sport avtomobil icarəsi cibinə uyğundur,kim ki gözləməyə öyrəncəli deyil və buna görə siz maksimum dərəcədə serətli servisə əmin ola bilərsiniz.(eyni yanacaq səvviyəsində qaytarma barəsində yazmadıq,çünki sport avtomobil icarə edən bu haqda heç düşünməyəcək)


Pənah Hüseyn: Parlamentdə gözbağlıca oyunu\n«Müsavat» deputat qrupunun üzvü Pənah Hüseyn\n«Deputat saatı»nın qonağı millət vəkili, «Müsavat» deputat qrupunun üzvü Pənah Hüseyndir.\n- Pənah bəy, başlayaq Seçki Məcəlləsindən. Məcəlləyə edilən son dəyişikliklər nə qədər önəmli idi?\n- Bu son iki ildə edilən üçüncü dəyişiklik idi. Hər üçü Yeni Azərbaycan Partiyasının deputatları tərəfindən edilən dəyişikliklər idi. Sonuncu dəyişikliklər 2008- ci ildə edilmişdi. Orda namizədlər üçün seçki kampaniyası 120 gündən 75 günə endirilmişdi. Birdən yatıb, nə yuxu gördülərsə, bu 75 gün də onlara çox göründü. Seçkiyə təxminən 2 ay qalmış belə bir dəyişiklik gündəmə gəldi. Bizim qənaətimiz odur ki, ümumiyyətlə imkanları olsa, seçki kampaniyaları olmaz. Deputatlardan biri Elmira Axundova çox səmimi bir ifadə elədi ki, «keçən dəfə 3 ay bu xaosa dözdük, indi heç olmasa bir ay olacaq». Heç bir ay da deyil. 23 günə endirilib. Kampaniya aparmaq üçün deməyə söz lazımdır. Yerli radiolardan mənə deyirlər ki, onlar hakim partiyadan qonaq dəvət edə bilmirlər. Bir-iki nəfərdir. Zahid Orucdur, Aydın Mirzəzadə idi, onun da son vaxtlar səsi gəlmir.\n- Deməyə söz yoxdur.\n- Amma Zahid Oruc danışır. Deməyə sözü var.\n- Bütün bu şeylər hamısı təcəlli edib Zahid Orucun səsində. Axırıncı səslərdir yəni. Çox unikal bir məsələdir. Bu kampaniyada onlar maraqlı deyillər. İmkanları olsa, o 22 günü də ləğv edərlər.\n- Görünən budur ki, siz də bu dəyişikliklərə etiraz eləmədiniz. «Müsavat deputat qrupu» da bu dəyişikliklərə ciddi şəkildə etiraz etmədi.\n- Mən sizinlə razı deyiləm. Mənim çıxışım oldu müzakirələr vaxtı. Biz bunun mürtəce dəyişikliklər olduğunu və buna səs verməyəcəyimizi bəyan etdik. Bunun YAP-ın murtəce dəyişikliklər silsiləsindən növbəti nöqtə olduğunu bildirdik və əleyhinə də səs verdik. Bizim parlamentdə bəzi şeylər bir oyuna çevrilib. Gözbağlıca oyununa. Belə müzakirələri saat 4-dən sonraya salırlar. Orada jurnalistlər artıq olmur. Amma bir şeyi deyim. Demokratik seçkinin keçirilməsi siyasi fəallıqdan asılıdır. Kampaniyanın olub-olmamasından asılı olmayaraq seçicilərin təxminən 50 faizinin müxalifət namizədlərinə səs verəcəyinə əminəm. Amma müzakirələr zamanı hakim və ona yaxım partiyaların nümayəndələri belə fikirlər səsləndirirdilər ki, filan partiya regionlarda işləməyib. Belə çıxır ki, bu dəfəki seçkilərdə də deputatlar elə həmin 125 deputat olacaq. İstər müxalifətdən, istər iqtidardan da yeni adamlar çıxmalıdırlar, özlərini tanıtmalıdırlar. Pənah Hüseynin deyək ki, kampaniyaya ehtiyacı yoxdur. Səmimi olaraq mən deyirəm ki, sanki bu kampaniya 125 deputat üçündür. Bunlar elə göbəkkəsmə kimi parlamentdə qalacaqlar.\n- Pənah bəy, növbəti parlamentdə olacaqsınız?\n- Mən bir şey deyim. Azərbaycan siyasi səhnəsi «Musavat deputat qrupu» olmasaydı, fərqli olardı. Son 20 ildə bizim 3 qanun layihəmiz müzakirə olunub. Rədd olunub hər dəfə. YAP çoxluğu tərəfindən.\n- Belə söhbət gəzir ki, parlamentdə olan müxalifətçilərdən iqtidar yararlanır. Siz bunu necə qəbul edirsiniz?\n- Bu məntiq indiki iqtidarın təlqin eləmək istədiyi saxtakarlıqdır. Biri var hakimiyyət, biri də var iqtidar və hökumət. Bunları bir-birindən fərqləndirmək lazımdır. O hakimiyyət orqanında, az da olsa, xalq hakimiyyətinin üzvləri var. O, bizik. Bunu artırmağa çalışmaq lazımdır, yox etməyə yox. Çalışmaq lazımdır ki, bu 15, 55, sonda 125 olsun. Kampaniyasız mən əminəm ki, indiki hakimiyyətdən narazılıq o həddədir ki, bir müstəqil seçki komissiyasının olması kifayətdir ki, bu cür məhdud təbliğat təşviqat şəraitində belə, biz 50 faizdən artıq səs alaq.\n- Deyirsiz ki, Azərbaycanda azad seçkilər keçirilmir. O zaman necə oldu ki, Pənah Hüseyn deputat seçildi?\n- Bir var ümumi bir mühit, yəni Milli Məclis tam olaraq, sistem olaraq, bir hakimiyyət qolu olaraq azad və ədalətli seçkilər şəklində formalaşmayıb. Biz ona görə onu legitim saymırıq. Mən bu sualı başqa cür də qoya bilərdim. Məsələn, hakimiyyət istəsəydi, ümumiyyətlə Pənah Hüseyni ora buraxmaya bilərdi? Əlbəttə buraxmaya bilərdi. Deməli hakimiyyəti vadar edən, tam şəkildə bu spektrdən silə bilməyən, silməsinə imkan verməyən bir mühit var. Buna dəqiq cavabı bunu müzakirə edənlər, hakimiyyətdən asılı olanlar verə bilərlər. Amma burda Pənah da ola bilərdi, bir başqası da. Hansısa bizə olmayan səbəblərdən, ya təsadüfün üst- üstə düşməsi, ya hansısa şəxslərin iradəsindən asılı olaraq bu belə alınıb. Burda konkret şəxsin olması barədə sualın olması, məncə, doğru deyil.\n- Niyə müxalifət birləşə bilmir?\n- Azərbaycanda bir çox məsələlər siyasi iradədən asılıdır. Eləcə də müxalifətdə. Mən bu birləşmə məsələlərində daha çox obyektiv amilləri bir kənara qoyub, subyektiv amili - iri siyasi təşkilat və partiyaların liderlərinin siyasi iradəsinin bu məsləyə çatmadığı qənaətindəyəm. Bu, mənim fikrimdir. Niyə onlar bu siyasi iradə nümayiş etdirə bilmirlər. Əlbəttə, bu məsələdə partiya liderlərindən haqq-hesab və məsuliyyət istənilməsi lazımdır.\n- 2003- cü ildə müxalifət bir araya gələ bildi.\n- İsa Qəmbər bu seçkini faktiki olaraq uddu. Nəticə başqa cür yazıldı. Bu başqa məsələdir.\n- 2005- ci ildə də müxalifət bir araya gələ bildi.\n- Çox ciddi uğurlar oldu. Məsələn, mən deyim. Bizim aldığımız səs YAP-ın səsindən çox idi. Rəsmi rəqəmlərə görə deyirəm.\n- Hanı bəs o rəqəmlər? Niyə ortaya çıxmır?\n- Müxalifət 700 min səs alıb. 450-minə yaxın YAP. YAP orada 70 deputatla təmsil olunur, biz 5-6. Bu, seçkilərin ədalətsizliyinin və xarakterini göstərən bir əlamətdir.\n- Turan informasiya agentliyinin eksperti Zəfər Quliyev deyib ki, müxalifət əvvəlki seçkilərdə ona görə bir araya gələ bilirdi ki, şansı var idi, inamı var idi ki, qələbə çala biləcək. İndi isə müxalifət bilir ki, bu seçkilərdə heç bir şansı olmayacaq. Ona görə də bir araya gələ bilmir.\n- Mən Zəfər Quliyevlə razı deyiləm. Əksinə bir araya gələndə deyirlər ki, müxalifət bir araya ona görə gəlmək istəyir ki, onun şansı yoxdur. Mənim öz cavabım var. Onların bəzilərini isə demərəm. Çünki bu bizə ziyan vura bilər. Bizim taktikamızı poza bilər. Mənim sizinlə söhbətim də bir texnologiyadır. Biz daim siyasətlə məşğuluq. Mən burda politoloqluq etmirəm, proqnoz da vermək istəmirəm. Mən siyasətşünas deyiləm. Son dövrlər dəbə minib. Bəzi bizim veteranlaşmış siyasətçilər siyasətşünaslığa keçiblər.\n- Dinləyici soruşur: hərbi yolla hakimiyyətə gələn Əliyevlər sülaləsi əlindən gələni edəcək ki, xalqı susdurmağa çalışsın. Elə bir vaxt gələ bilərmi ki, onlara da hərbi yolla müqavimət göstərilsin?\n- Hesab edirəm ki, nə edə bilibsə, Əliyevlər rejimi edib. Bundan artığını edə bilməz. Bundan artıq irəliyə gedə bilməz. Ölkədə müxalifətsiz cəmiyyət, hətta İlham Əliyevin ətrafında klassik avtoritar bir quruluş da yaratmaq mümkün olmadı. Məmur-oliqarx sistemi yaranıb. 5-6 məmur ölkəni idarə edir. Birinci şəxs birinci oliqarxdır. Onların zəif tərəfləri də müxtəlif oliqarxların olmasıdır. Bəzən ölkənin bir yerində rəisi, prokuroru, icra başçısını da yerli oliqarx məmur qoyur. O ki qaldı iqtidara qarşı hərbi yolla mübarizə aparmaq, bu, gücsüzlük əlamətidir. Demokratiya daha güclü, daha səmərəlidir.\n- Xətai adlı dinləyici soruşur: Biz nə etməliyik ki, xalqın səsini yuxarıda oturanlara eşitdirə bilək?\n- Səsi yuxarıda oturanlara eşitdirmək barədə heç düşünməsinlər. Yuxarıdakılar qulaqlarını tıxayıblar. Onları sadəcə yuxarıdan götürüb aşağılara qoymaq lazımdır, onda eşidəcəklər.\n- Deputat Həvva Məmmədova efirdə dedi ki, işğal olunmuş torpaqlar 1993- cü ildə AXCP, Müsavat üçlüyü tərəfindən satılıb. O dedi ki, əlimdə bu barədə dəlillərim var. Bunz mübasibətiniz necədir?\n- Hər şey bir tərəfə. Vətən satmaq böyük bir cinayətdir. Bunu kim törədib, konkret faktla danışmaq özü də bir cinayətdir. O ki qaldı mənim bu məsələyə münasibətimə, Həvva Məmmədova qadın olduğu üçün başqa şey demək istəmirəm, sadəcə rəzalətdir. Bu milləti gərək axmaq yerinə qoyasan ki, bu cür danışasan. Bu Həvva xanımın səviyyəsini göstərən bir məsələdir. O səviyyəyə gərək düşməyək.\n- Deyəsən, bu dəfə Bakıdan namizədliyiniz vermək istəyirsiniz?\n- 22 saylı Nəsimi seçki dairəsindən mənim namizədliyim demokratikləşdirilib. Demokratiya Uğrunda İttifaqın və Xalq partiyasının rəhbərliyi tərəfindən. 63-cü dairədən bu dəfə Xalq partiyasının sədr əvəzi Qiyas Sadıqov gedəcəkdir.\n- Dinləyici soruşur: Niyə Pənah Hüseyn populist çıxışlarla yadda qalmağa çalışır?\n- Mən sözün bütün müsbət mənasında xalqçıyam. Həmişə də xalqçı olaraq qalacağam.\nMətni sayta hazırladı: Kamran Mahmudov\nİşdən sonra - Suallarınızı Pənah Hüseyn cavablandırır


Sağlamlığın Əhəmiyyəti - ForGenc.Net\nMüəllif : islami-nur · 09.04.2013, 08:31 · Baxılıb :\nUca Allahın bizlərə verdiyi ən gözəl və ən böyük nemətlərdən biri də sağlamlıqdır. Həyatda sağlamlıq olmadan heç bir şeyin dadı olmaz.\nBuna görə də Hz. Peyğəmbər (s.a.v) buyurmuşdur ki: “Allahdan sağlamlıqdan daha sevimli bir şey istənməmişdir” Bir başqa hədisi-şərifdə də: “Dünya və Axirətdə Allahdan nuş istə” buyurulmaqdadır. Həm dünyada dinc ola bilmək, xoşbəxt yaşaya həm də axirət həyatını qazana bilmək üçün sağlam olmaq böyük əhəmiyyət kəsb edir.\nYaşadığımız dövrün stressi, səs-küyü, ətrafda meydana gətirdiyi çirklilik, genləri ilə oynanmış qidalar və hormonlu qida maddələri kimi zərərli şeylər, insan sağlamlığını təhdid edir.\nHər cür tədbir və qorunmalara baxmayaraq xəstə olsaq və bu davam etsə, şəfa axtarmaq üçün sağlamlıq quruluşlarına getmək və müalicə olmaq dinimizin bir əmridir.\nXüsusilə yoluxucu xəstəliklər və bunların ən əhəmiyyətlilərindən vərəm, bir an əvvəl müalicəyə başlamaq üçün daha da əhəmiyyətlidir. Vərəm dispanser diaqnoz və müalicə edilməkdə, məlumatlara görə bu müalicələrlə də% 90 yaxşılaşma təmin edilməkdədir.\nHz. Peyğəmbər (s.a.v) müalicənin əhəmiyyətinə diqqət çəkmiş və: “İki nemət vardır ki, insanların çoxu bunlarda ziyandadır. Bunlar sağlamlıq və boş vaxtdır. ” bir başqa hədis-i şərifdə: ” Müalicə olun. çünki Allah Yaşlanmanın başqa çarəsi olmayan bir xəstəlik yaratmamışdır ” buyurmuşdur. Bu hədis-i şərifin işığında, qarşılaşdığımız hər cür xəstəliyin bir müalicəsi olduğuna inanaraq, sağlamlığımıza qovuşmaq üçün çarələr axtarmalı və müalicə yoluna getməliyik. çünki müalicə üçün lazımlı səyi göstərmək də yaxşılaşmaq üçün etdiyimiz bir hərəkəti duadır. Xəstəliyə tutulmamaq üçün lazımlı tədbirləri almaq da nemətin şükrünü əda etmək deməkdir.\nPeyğəmbər Əfəndimizin sağlamlıqla əlaqədar bu tövsiyələrinə əməl edərkən həssaslıq göstərməliyik. Unutmayaq ki bizə verilən hər nemət əmanətdir, bədənimizdə əmanətdir. Bu nemətlərdən hesaba çəkiləcəyimizi hər an nəzərdə tutaq. Nemətlərə əmanətin onu artıracağını, nankorluğun isə nemətlərdən məhrum olunacağını bilmək lazımdır. Bütün gözəlliklərin Allahdan olduğunun idrakı ilə yaşayaq.\n“Sizə bəxş edilən nemətlərdən ötəri, Axirətdə əlbəttə hesaba çəkiləcəksiniz.” (Təkasür surəsi ayə 8)\n09 Aprel 2013 tarixində, saat 22:59\n10 Aprel 2013 tarixində, saat 15:34\nAllah razi olsun gozel xeberdi Cox sagol…\n10 Aprel 2013 tarixində, saat 19:28\nMaraqlı idi ALLAH RAZI OLSUN\n11 Aprel 2013 tarixində, saat 22:39\n13 Aprel 2013 tarixində, saat 12:14\nNövbəti xəbər Gəlinlik modelləri 2013\nƏvvəlki xəbər Маша и Медведь 2\n67 sorğu 1,817 saniyəyə.


Tədris ilinin sonunadək dərslərin keçirilməsi nəzərdə tutulmur – RƏSMİ – Xalq.Az\nTədris ilinin sonunadək dərslərin keçirilməsi nəzərdə tutulmur – RƏSMİ\nTəhsil Nazirliyi ilə Dövlət İmtahan Mərkəzi birgə məlumat yayıb.\nXALQ.AZ xəbər verir ki, məlumatda deyilir:\n“Məlum olduğu kimi, Nazirlər Kabinetinin 01 may 2020-ci il tarixli sərəncamına əsasən, Azərbaycan Respublikasının ərazisində yeni növ koronavirus (COVID-19) infeksiyasının yayılmasının qarşısının alınması məqsədilə 2020-ci il mayın 4-dən mayın 31-dək Azərbaycan Respublikasının ərazisində fəaliyyət göstərən bütün təhsil müəssisələrində tədris, təlim-tərbiyə prosesi dayandırılıb.\nBu qərara uyğun olaraq, Təhsil Nazirliyi və Dövlət İmtahan Mərkəzi ümumtəhsil müəssisələrində yekun qiymətləndirmələrin və monitorinqlərin aparılması, birinci sinfə qəbulun təşkili, təhsilalanların bir sinifdən digərinə keçirilməsi, buraxılış və qəbul imtahanlarının təşkili, ali təhsil müəssisələrində və təhsilin digər pillələrində yay imtahan sessiyalarının təşkili, habelə dövlət qulluğuna qəbul və müəllimlərin işə qəbulu imtahanlarının keçirilməsi vaxtı, formatı və qaydalarına dair məlumatı növbəti həftə ərzində ictimaiyyətə təqdim edəcək.\nİyunun 1-dən sonra təhsil müəssisələri yalnız yuxarıda qeyd olunmuş istiqamətlər üzrə tədbirlərin keçirilməsi üçün məhdud şəkildə fəaliyyət göstərə bilər. Tədris ilinin sonunadək təhsil müəssisələrində dərslərin keçirilməsi nəzərdə tutulmur”.\nNazirdən tələbələrdən təhsil haqqının tələb edilməsinə cavab\nTəhsil Şöbəsinə yeni müdir təyin olundu\nCeyhun Bayramov imtahanlarla bağlı sualları cavablandırdı\nÖncəki xəbər Daha 50 nəfər koronavirusa yoluxub, 40 nəfər sağalıb\nSonraki xəbər Bakıda karantin rejiminin ləğv edilməmə səbəbi


Rəhimin cənub xatirələri » Respublik.info\nRespublik.info » Gündəm » Rəhimin cənub xatirələri\nRəhimin cənub xatirələri\nSəhər saat 6-da şəhərin mərkəzində, Bakıxanov körpüsünün yanında “Karvansaray” adlanan yerdən yola düşdüm. İlk dəfə idi ki, İrana Astara tərəfdən keçəcəkdim. Keçən il Təbrizə gedəndə Biləsuvardan keçmişdim. Bakıdan Azərbaycan Astarasına taksilər adambaşı 15 AZN-dən aparır. Nəyə görə Azərbaycan Astarası dedim, çünki sərhəddi keçəndən sonra İran Astarası başlayır. İran Astarası daha çox şəhər tiplidir, əhalisi də çoxdur.\nYasamaldan bir ailə də mindi – ata, qız, nəvə. Daha sonra bir iranlı ağa. Sakit adama oxşayırdı. Yol boyu səssizlik oldu. Hərdən sürücünün asta sürməsinə görə xanım deyinirdi, sürücü də maşında uşağın olmasını bəhanə edib cavab verirdi. Nəhayət Astaraya çatdıq. Əlimdə cəmi bir çanta var idi. Sərhəd keçid məntəqəsinə gəldim. İnsanlar çox, qapılar bağlı. Sıra mədəniyyətindən danışmıram, qadın, uşaq, qoca bilinmir. Hər kəs bir-birini tapdayır, keçmək istəyir, yüksək səslə danışır, dalaşır və s. Pozitiv heç nə görmək olmaz.\nBir nəfər mənə yaxınlaşdı və bir neçə paket verəcəyini dedi, İrana keçirəndən sonra deyilən adama verirsən və hər paket qarşılığında 10 AZN alırsan. Təbii ki, razılaşmadım. Heç bir zaman sərhəddi keçəndə digər birinin çantasını götürmərəm, qaldı İrana keçəndə bağlı paketi. Elə bu kişidən güclə canımı qurtarmışdım, gördüm bizimlə bir maşında gələn iranlı ağa çantaları əlində dayanıb. Yaxınlaşdım, bir yerdə dayandıq. “Adam-adamın üstündə” deyimini ilk dəfə orada gördüm. Həqiqətən bir-birlərinin başına çıxırdılar.\nYenidən bir nəfər yekəpər bir kişi ( adının əvvəli Ağa ilə başlayırdı ) iranlı ağaya yaxınlaşdı. “ Buralar mənlikdi ! Hörmət elə keçirim səni qabağa !” Dəmir qapıların olduğu yerə qədər çox adam var idi, amma soldan dəmirlə bağlanmış bir dəhliz açıq idi və ora ilə qapılar tərəf “turba” ilə ayrılmışdı. İranlı ağa bizim Ağa... ilə razılaşdı və dedi ki, mənə də kömək eləsin. Bizim Ağa... bizi bu “turbadan” keçirib qabağa gətirdi. Qapının ağzında insanlar dayanmışdı, onlardan biraz kənara çəkilmələrini xahiş etdi, bizə yer açıldı, kömək elədi “turbanın” üstündən düz qapının ağzına düşdük. Çantalarımızı da arxamızca. Amma bizi qoyub getmədi, hələ böyük cüssəsiylə bizə qapıdan keçməyə də kömək edəcəkdi. Kişi dayanmadan danışır, özünü tərifləyir, “burda hamı məni tanıyır, buralar mənlikdi” – deyirdi. Sonra biri də gəldi. Bu dəfə iranlı olan biri. Bizim iranlı ağaya şəxsiyyət vəsiqəsini göstərdi, münasibət yaratdı. Bizə işi düşəcəkmiş. Və qapılar açıldı. O zamana qədər “qara keçiddən” keçdiyim üçün vicdanımı günahkar sayırdım. Qapılar açılandan sonra gördüm ki, orda ən vicdanlı bir mənəm bir də iranlı ağa...\nErmənistan ABŞ-la İran arasında «ticarət platforması»na çevrilir?\nLeyla Əliyevanın xilas etdiyi uşaq


Göygöl Rayon İcra Hakimiyyəti başçısı Aparatının Vətən müharibəsi iştirakçıları və şəhid ailələri ilə işin təşkili şöbəsinin böyük məsləhətçisi Sadiq Abbaszadə tərəfindən qazi Abdıyev Elmin Arif oğlu xüsusi karantin rejimi qaydalarına riayət olunmaqla qəbul edilmişdir.\nQəbul zamanı qazimiziin maddi-məişət şəraiti ilə maraqlanılmış, qanunvericilikdə nəzərdə tutulmuş güzəşt və imtiyazları haqqında maarifləndirici söhbət aparılmış, sığorta ödənişinin verilməsində köməklik göstərilmişdir. Qazimiz mənzil şəraitinin yaxşılaşdırılması məqsədi ilə müraciət etmiş və toplaması üçün müvafiq sənədlərin siyahısı verilmişdir.\nXatırladaq ki, Abdıyev Elmin Arif oğlu 13 iyul 1995-ci il tarixdə Göygöl rayonunun Mollacəlilli kəndində anadan olmuşdur. 2001-ci ildə Göygöl rayon S.Hüseynov adına Mollacəlilli kənd tam orta məktəbinin 1-ci sinfinə getmiş, 2012-ci ildə həmin məktəbin 11-ci sinfini bitirmişdir. 2013-cı ilin iyul ayından 2015-ci ilin yanvar ayınadək “N” saylı hərbi hissədə həqiqi hərbi xidmət keçmişdir.\nQazi Abdıyev Elmin Arif oğlu 27 sentyabr 2020-ci ildə 44 günlük Vətən müharibəsi başlayan zaman gedən hərbi döyüşlərə könüllü olaraq qatılmış, Füzuli, Cəbrayıl və Xocavənd rayonlarının işğaldan azad edilməsi uğrunda aparılan döyüş əməliyyatlarında fəal iştirak etmişdir. 31 oktyabr 2020-ci il tarixdə Füzuli istiqamətində gedən döyüşlərdə partlayış travması, qapalı kəllə beyin travması, baş beynin silkələnməsi, sol bazu, sol ayağın qəlpə yarası və sol ayağın dəlib keçən qəlpə yarası almışdır. III qrup əlildir. Hal-hazırda qazimizin müalicəsi davam edir. Qazimiz Elmin Abdıyev Azərbaycan Respublikası ərazilərinin işğaldan azad olunması zamanı döyüş tapşırıqlarını yerinə yetirərkən öz xidmət vəzifələrini və hərbi hissənin qarşısında qoyulmuş tapşırıqları yerinə yetirərkən fərqləndiyinə və dövlət sərhədlərinin qorunmasında xidmətlərinə görə Azərbaycan Respublikası Prezidenti cənab İlham Əliyevin 18.12.2020-ci il tarixli Sərəncamına əsasən“Hərbi ximətlərə görə” medalı və Füzuli, Cəbrayıl və Xocavənd rayonlarının işğaldan azad olunması uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Respublikası Prezidenti cənab İlham Əliyevin 29.12.2020-ci il tarixli Sərəncamına əsasən müvafiq olaraq “Füzulinin azad olunmasına görə”, “Cəbrayılın azad olunmasına görə” və “Xocavəndin azad olunmasına görə” medalları ilə təltif edilmişdir. Subaydır.


Aldadıldıq: Teletubbies -in -in "TubbyCoin" Kriptovalyutası, 1 Aprel Zarafatı Çıxdı - Ten.az\nKripto Valyuta, Sosial Media\n03 Aprel 2021 18 Aprel 2021 Müəllif: Ceyhun Salmanov\nTeletubbies -in TubbyCoin adlı öz kripto valyutalarını bazara çıxaracaqlarını elan edən sürpriz elanı 1 Aprel zarafatı çıxdı. Teletubbies, TubbyCoin almaq istəyənləri bir ianə (köməyə ehtiyacı olanlara kömək etmək) kampaniyasına dəvət etdi.\nDünən 1 aprel idi və hər il olduğu kimi bu il də bəzi yaradıcı zarafatlar sosial mediada böyük təsir göstərdi. Bunlardan biri simvolik Teletubbies (Telepuzik) uşaq şousu idi. Rəsmi Twitter hesabına göndərilən Teletubbies, TubbyCoin adlı öz kriptovalyutasını bazara çıxaracağını açıqladı.\nƏlbətdə ki, bu açıqlama dünən bir çox “sürpriz” açıqlamaları kimi yalnız bir Aprel zarafatı idi. Buna baxmayaraq, Teletubbies markasına və televiziya şousuna sahib olan Kanada media şirkəti WildBrian üçün marka meneceri Michael Riley, zarafatla əlaqədar bir press-relizdə bunun sadə bir zarafatdan daha çox olduğunu izah etdi.\nAçıqlamaya görə, TubbyCoin 1 Aprel zarafatı olsa da, WildBrian bir “TubbyCoin” almaq istəyənləri geri çevirmir. Kanadadakı uşaqlara və gənclərə məsləhətçi dəstəyi verən bir yardım təşkilatına çatdırılması üçün Uşaqlara Kömək Telefonu adlı bir ianə kampaniyası başlatan şirkət, bazara həqiqi kripto pulu qoymasa da insanları hədiyyə etməyə təşviq edir.\nMarkalar 1 aprel ağıllı zarafatları ilə asanlıqla sosial medianın diqqətini çəkə bilər. TubbyCoin “Teletubbies-in kripto valyutası” elan edildikdə, WildBrian, bunu “diqqət çəkən” məsələni faydalı bir nəticəyə çevirərək bunu etdikdən sonra bir ianə kampaniyasına başladı.\nMənbə – https://www.snopes.com/fact-check/teletubbies-tubbycoin-crypto/


Hollivud və muzeylər [Video]\nHollivud və muzeylər\nUzun illər film rekvizitləri və pop mədəniyyəti müsafirləri müzeylərə cəlb edib. Məsələn, Smithsonian Milli Muzeyində nümayiş etdirilən “Oz Cadugarı” filmindəki Dorotinin başmaqları ən çox tamaşa edilən ekponatlardandır. Yaxud da 1960-cı illərin “Star Trek” televiziya serialındakı peyk uzun illərdir Hava və Fəza Muzeyində sərgilənir.\nOskar mükafatı almış triller janrındakı “Argo” filmi Kanadanın Tehrandakı səfirliyində gizlənən və kəşfiyyat agenti Toni Mendez tərəfindən hazırlanmış əməliyyat sayəsində xilas edilən 6 amerikalı diplomat haqdadır.\nVaşinqtondakı Beynəlxalq Casusluq muzeyində insanlar “Argo”adlı əməliyyat haqda sənədləri və əsl fotoları görə bilər. Seyson Verden bu muzeyin işçisidir. “Toni Mendez və onun həyat yoldaşı Cina, hər ikisi Beynəlxalq Casusluq Muzeyinin təsisatçısıdır. Onlar bu muzeyə Arqodan təcrübə və tarix gətiriblər. Bu 1979-80-ci illərdə baş verən doğru hekayədir.”\nMuzeyin ziyarətçisi Veyn Torsterson Arqo filminə baxdığına və bu muzeydə gördüklərindən məmnun olduğunu deyir.\nCasusluq Muzeyindəki başqa filmlə əlaqəli sərgilər “Ekskvizit Şər: Bond Obrazlarının 50 İli” və hitə çevrilmiş casus TV draması olan “Amerikalılar” adlanır. “Bizim eksponatlar yalnız filmləri xarakterizə edən materiallardan ibarət deyil. Bizdə hal-hazırda izlədiyimizə bənzər Soyuq Müharibənin də tarixi var.”\nYaxınlıqdakı Nyuseum muzeyində 2004-cü ilin məşhur komediyası “Aparıcı”filmindən də eksponat nümayiş etdirilir. 1970-ci illədə Ron Burqundini oynayan aktyor Vil Ferel San-Dieqo televiziya kanalının aparıcısıdır və iş yoldaşı qadınla davamlı mübahisədədir.\nMuzeyin işçisi Conatan Tomson: “Xəbər agentliyində qadın təkcə 1970-ci illərdə dikriminasiyaya uğramırdı, bu əvvəllər də belə idi. Son 30-40 ildə qadınlar telestudiyalarda böyük yol qət ediblər.”\nVaşinqtondakı Amerika Universitetindən professor Məqi Stoqnerin dediyinə görə, belə filmlər təkcə Hollivuda deyil, muzeylərə də şöhrət gətirir. “Bu, Hollivuda yaratdığı məhsulu yenidən diqqətə çatdırmaq imkanı verir, onların yeni auditoriya kəşf etməsinə şərait yaradır.”\nStoqnerin dediyinə görə, Hollivudla muzeylər arasındakı əməkdaşlıq tamaşaçını cəlb edə biləcək yeni və maraqlı yollar tapılmasına bir nümunədir.


Ermənistan parlamentinin komissiya sədrinin Azərbaycana gələcəyi planlaşdırılıb - Trend.Az\nErmənistan parlamentinin komissiya sədrinin Azərbaycana gələcəyi planlaşdırılıb\nSiyasət Materials 5 Sentyabr 2008 16:56\nAzərbaycan, Bakı, 05 sentyabr / Trend , müxbir İ.Əlizadə/ Ermənistan parlamentinin Maliyyə-büdcə komissiyasının sədri Qaqik Minasyanın Qara Dəniz İqtisadi Əməkdaşlıq Təşkilatı Parlament Assambleyasının İqtisadi Komitəsinin iclasında iştirak etmək üçün sentyabrın səkkizində Azərbaycana gələcəyi gözlənilir.\n"Təşkilatın beynəlxalq katibliyi tərəfindən üzv olan bütün ölkələrə, o cümlədən Ermənistana dəvət göndərilib. Əgər ermənilər iclasa gəlmək istəsələr, Azərbaycan onları qəbul etməyə hazırdır", - deyə cümə günü Trend -a Qara Dəniz İqtisadi Əməkdaşlıq Təşkilatı Parlament Assambleyasının vitse-prezidenti, Azərbaycanın qurumdakı nümayəndə heyətinin rəhbəri Asəf Hacıyev bildirib.\nTrend -un arayışı: Qara Dəniz İqtisadi Əməkdaşlıq Təşkilatı Parlament Assambleyasında 12 ölkə təmsil olunur.\nHacıyev qeyd edib ki, təşkilatın İqtisadi Komitəsinin iclası sentyabrın 9 -10 Bakıda keçiriləcək: "Minasyan İqtisadi Komitənin sədridir. Ermənilərin iclasa dəvət edilməsi Azərbaycanın beynəlxalq öhdəliklərindən irəli gəlir. İclası təşkil edən tərəf bütün üzv ölkələrin orada iştirakını təmin etməlidir".\nOnun sözlərinə görə, iclasda Qara dəniz bölgəsinin Dünya Ticarət Təşkilatına inteqrasiyası məsələsi müzakirə olunacaq.\n"Müzakirə olunan məsələ Baş Assambleyanın noyabrda keçiriləcək iclasına çıxarılacaq. Qəbul olunacaq tövsiyələr isə, üzv ölkələrin parlamentlərinə göndəriləcək", - deyə Hacıyev əlavə edib. Vitse-prezident bildirib ki, Komitənin iclasının əvvəlcə oktyabrda keçirilməsi planlaşdırılsa, həmin dövrdə Azərbaycanda prezident seçkiləri keçirildiyi üçün, iclasın vaxtı sentyabra dəyişdirilib.\n20:15 Dünya xəbərləri Materials


Boltonun istefası: ABŞ sərt siyasi xətdən imtina edir?\n11 September 2019 - 22:30\nBoltonun istefası:ABŞ sərt siyasi xətdən imtina edir?\nABŞ Prezidentinin milli təhlükəsizlik üzrə müşaviri Con Boltonun istefaya göndərilməsi dünyanın siyasi gündəmini zəbt edib. İstefanın səbəblərini açıqlayan ABŞ Prezidenti Donald Tramp özünün “Twitter” səhifəsində yazıb ki, Con Boltona Ağ Evdə xidmətlərinə artıq ehtiyac qalmadığını söyləyib: “Con Boltona Ağ Evdə xidmətlərinə artıq ehtiyac qalmadığını söylədim. Onun təkliflərinin əksəriyyəti ilə heç razılaşmırdım. Bu səbəbdən Con Boltonun istefa verməsini istədim, o da ərizəsini təqdim etdi”. D.Tramp yeni milli təhlükəsizlik üzrə müşavirinin adını gələn həftə elan edəcəyini də vurğulayıb.\nBolton ABŞ Prezidentinin milli təhlükəsizlik üzrə müşaviri vəzifəsinə 2018-ci ilin aprelində gətirilib. D.Tramp isə 2017-ci ilin yanvarında prezident vəzifəsinin icrasına başlayandan indiyədək artıq milli təhlükəsizlik üzrə dörd müşavirlə işləyib.\nTramp və Bolton arasında geostrateji məsələlərdə ciddi fikir ayrılığının mövcudluğu sirr deyildi. Bolton daha sərt diplomatiya tərəfdarı idi. Onun təkidi ilə yürüdülən sərt diplomatiya isə son zamanlar Vaşinqton üçün problemlər yaratmağa başlamışdı. “Ağ ev”in “qırğısı”nın Əfqanıstan, İran, Çin, Şimali Koreya, Venesuela məsələlərində irəli sürdüyü sərt təkliflər bu ölkələrlə problemləri həll etməyə nəinki yardım etdi, əksinə,\nnarazılıqlar o qədər dərinləşdi ki, Birləşmiş Ştatlar beynəlxalq rəqibləri qarşısında aciz duruma düşdü. Con Bolton İrana zərbələr endirilməsi, Şimali Koreya lideri Kim Çin In ilə görüşdən imtina, “Taliban”a qarşı sərt xəttin dərinləşməsi, Çinlə hər hansı müqaviləyə imza atılmamasını elə sərt formada tələb edirdi ki, “Ağ ev”də də rəqiblərinin sayı durmadan artırdı. Belə müşavir artıq Tramp üçün baş ağrısına çevrilmişdi. Növbəti dəfə prezident seçilmək istəyən Tramp üçün belə gedişat yolverilməz idi.\nİstənilən halda, Boltonun istefası sıradan hadisə deyil. Postundan məhrum edilən də sıradan bir sima deyil, nüfuzlu siyasətçi və ideoloqdur.\nXatırladaq ki, Con Bolton karyerasına Prezident Ronald Reyqanın dövründə başlayıb. O zaman Ədliyyə Nazirliyində və Dövlət Departamentində müxtəlif postlar tutan Bolton “ata Buş” zamanında daha yüksək vəzifələr icra edib. “Kiçik Buşun” zamanında isə Con Bolton Dövlət katibinin müavini vəzifəsinə gətirildi. O, 2003-cü ildə İraqın ilhaqının əsas ideoloqlarından olub. O zaman Bolton iddia edirdi ki, Bağdad nüvə silahına malikdir və inandırmağa çalışırdı ki, bu bəyanatı kəşfiyyatın təkzibedilməz məlumatlarına əsasən deyir. Lakin çoxsaylı insan tələfatı ilə sonuclanan “İraq əməliyyatı”ndan sonra bəlli oldu ki, Bağdadın nüvə silahı yoxdur.\n2005-2006-cı illər ərzində Bolton ABŞ-ın BMT-də daimi nümayəndəsi olub. Bu vəzifədən istefa verəndən sonra Bolton siyasi təhlil ilə diqqəti çəkməyə başlayır və nüfuzu o qədər güclənir ki, 2018-ci ildə Tramp onu müşavir vəzifəsinə yüksəldir.\nBolton tutduğu postlardan daha çox ideoloji baxışları ilə diqqəti cəlb edib. ABŞ diplomatiyasını “birqütblü dünya” xətti üzrə inkişaf etdirən Bolton “Çin protokolu”, “Roma protokolu”, İran və Şimali Koreyaya qarşı sərt xətt müəllifi kimi tanınır.\nBoltonun doktrinasında Türkiyəyə qarşı sərt xətt də özünü qabarıq göstərirdi. C. Boltonun Ankaraya ünvanlanmış “kürdləri qətl etməyin”çağırışı Ankaranın Suriyada YPG/PYD əleyhinə hərbi əməliyyatları dayandırmaq tələbi idi. Bolton açıq etiraf edirdi ki, Vaşinqton Türkiyənin Yaxın Şərqdəki müstəqil siyasətindən narazıdır. Bolton onu da vurğulayırdı ki, Ankaranın Moskva ilə münasibətlərini normallaşdırmaq istəyi Birləşmiş Ştatların maraqlarına cavab vermir. O bildirirdi ki, Vaşinqton nə tələb etsə, Türkiyə ona əməl etməyə məhkumdur.\nVaşinqton Bolton vasitəsilə belə bir suala cavab axtarırdı – ABŞ Suriyanın şimalından çəkilərsə, Ankara hansı addımları ata bilər? Bolton Türkiyəni Suriyada müstəqil davranışdan çəkinməyə səsləyirdi. O, Türkiyənin müstəqil diplomatiyasına cavab olaraq, “Müstəqil Kürdüstan” ideyası ilə Ankaranı əzə biləcəyini düşünürdü.\nBolton həm də “İŞİD problemi”ni ortaya atan başlıca ideoloqlardan biridir. Sabiq müşavir anlayırdı ki, “əl-Qaidə” Əfqanıstanı nəzarətə götürmək, İŞİD İraqı təsir dairəsinə almaq üçün lazımdır. YPG/PYD-ni şişirtməklə isə Bolton Türkiyə və İranın hədəfə alacağını zənn edirdi.\nBoltonun Cənubi Qafqaz siyasətinə baxışı da sərt idi. Müşavirliyi dönəmində o tələb edirdi ki, Ermənistan İranla sərhədlərini bağlamalıdır. “Mehri dəhlizi”nə nəzarəti özündə saxlamaqla İrəvanın Qarabağdan imtina etməsi də onun tezislərindən idi. Bolton bəyan edirdi ki, İranın bölünməsi Azərbaycan və Türkiyənin regionda güclü mövqelərə sahib olması üçün vacibdir, odur ki, ermənilər Rusiyanın təsiri altından çıxıb, Türkiyənin təsirinə adaptasiya olmalıdırlar. Bolton Trampdan tələb edirdi ki, Ermənistanda ictimai fikrin dəyişdirilməsi üçün Paşinyan dəstəklənməli və Moskvanın nəzarətində olan “Qarabağ klanı” məğlub edilməlidir. Bolton Gürcüstanın NATO-ya daxil olmasının ön planda dayandığını və Vaşinqtonun bu prosesə dəstək verməli olduğunu da bildirirdi.\n“ABŞ dünyanı təkbaşına idarə etməlidir” ideyası irəli sürən C. Bolton BMT-ni sərt tənqid edir, bu təşkilatın buraxılmasını tələb edirdi. O bəyan edirdi ki, ABŞ Cənubi Qafqazı, Şərqi Avropanı yaxın gələcəkdə öz orbitində görmək istəyir. İlk növbədə, bu regionlarda Rusiyanın birbaşa və dolayı yolla iştirakı aradan qaldırmalıdır. Bolton anti-Rusiya xətti yeridən əsas “qırğı”lardan idi.\nTrampla çalışdığı zaman kəsiyində Bolton İranla nüvə müqaviləsinin tamamilə dayandırılmasını, İslam Respublikasının iflasını arzulayan ideoloqlardan olub. Maraqlıdır ki, Boltonun istefası Fransa Prezidenti Makronun təşəbbüsü ilə İranla ABŞ arasında danışıqlara hazırlıq getdiyi dövrə təsadüf edir. Con Bolton İranın bombalanmasının tərəfdarı idi və qəti şəkildə danışıqları rədd edirdi. Görünən budur ki, Tramp Türkiyə və İran siyasətində dəyişiklik etmək niyyətindədir. İstisna deyil ki, Boltonun istefasından sonra ABŞ və İran münasibətlərində gərginlik azala bilər. Lakin “savaş təhlükəsi”nin tam aradan qalxacağını əminliklə söyləmək mümkün deyil.\nHal-hazırda Vaşinqton qoşunlarını Əfqanıstandan çıxarır. Türkiyənin Suriyadakı addımlarını idarə edə bilsə, Vaşinqton Suriyadan da gedə bilər. Bu gün Cənubi Qafqazın ABŞ üçün əhəmiyyəti artır. Buna baxmayaraq, ABŞ-ın Cənubi Qafqaz siyasəti 90-cı illərlə müqayisədə xeyli zəifləyib. Cənubi Qafqaz bir açardı. Vaşinqton Tehran ilə dialoqa başlaya bilsə, gələcəkdə iki ölkə arasında münasibətlər normallaşar. İran Cənubi Qafqaza və Yaxın Şərqə güclü təsirə malikdir. Bu baxımdan, Vaşinqtonun Tehranla dialoqa başlaması bölgədəki prosesləri kökündən dəyişmək gücündədir.\nİndi belə bir sual aktialdır – Con Boltonu postunda kim əvəz edəcək? Bu məsələ ilə bağlı iki namizədin adı daha çox hallanır. Milli təhlükəsizlik müşaviri postunu ABŞ Dövlət departamentinin Şimali Koreyadakı xüsusi nümayəndəsi, “Ford Motor Company”nin icraçı direktoru Stiv Biqun tuta bilər. Biqun “kiçik Buş” Administrasiyasında çalışıb və təhlükəsizlik məsələlərinə cavabdeh olub. O, həmçinin, “Ford” şirkətinin əsas təmsilçilərindən biri kimi tanınır.\nDigər mümkün namizəd kimi istefada olan ordu polkovniki Duqlas Makqreqorun adı çəkilir. Silah ticarətində adı hallanan, Körfəz müharibəsinin iştirakçısı olan polkovnik Yaxın Şərqdən geri çəkilməyi və oradakı hakimiyyətlərlə isti münasibətlər qurmağı təklif edir.\nDigər mümkün namizədlər siyahısında “Ağ ev” aparatının təhlükəsizliyinə cavabdeh olan Rob Bler, Trampın müşaviri Kit Kelloq, ABŞ-ın Almaniyadakı səfiri Riçard Qrenell, bu ölkənin Niderlanddakı səfiri Pit Hokstr, istefada olan general Cek Kin, “Ağ ev”in sabiq təhlükəsizlik rəhbəri Fred Flitsin də adı çəkilir.\nC.Boltonun istefasından sonra boş qalan milli təhlükəsizlik müşaviri vəzifəsini Çarlz Kuperman müvəqqəti olaraq icra etməyə başlayıb. Ç.Kuperman da Reyqan Administrasiyasında bir sıra postlar tutub və artıq 40 ilə yaxındır, milli təhlükəsizlik məsələləri ilə məşğul olur. Ç.Kuperman daha çox C.Boltonun kadrı kimi tanınır.\nÇ.Kuperman “aerokosmik silahlara nəzarət” sahəsinə cavabdeh olub. Lakin nəzərə alsaq ki, “qırğıları” mülayim xətt tərəfdarları əvəz edir, onun bu postda qalacağı ehtimalı azdır. Donald Tramp yalnız öz xarici siyasət sahəsinə cavabdeh olan müşavirini dəyişmir, eyni zamanda ölkə diplomatiyasında ciddi korrektlər etməyə çalışır. Bunun üçün Tramp “qırğı”ların sonunu yaxınlaşdırır. Yeni mərhələdə problemləri “əzələ nümayişi” ilə deyil, “zəka ilə” həll etməyə çalışan ABŞ liderinin daha hansı addımlar atacağını söyləmək çətindir(apa).


Emin Pünhan oğlu Mahmudov: 1994-cü ilin altıncı ayının birinci günündə Tovuzun Abulbəyli kəndində doğulub.\nEmin 2011-ci ildə Heydər Əliyev adına Ali Hərbi Akademiyaya qəbul olub; 2015-ci ildə hərbi akademiyanı bitirib və Qusar rayonunda yerləşən N saylı hərbi hissədə leytenant rütbəsi ilə xidmətə başlayıb. Sonra respublikanın fərqli bölgələrində hərbi xidmətini davam etdirib.\nQuru Qoşunlarında xidmət edən Emin aktiv şəkildə idmanla məşğul olub, ümumən həmişə öz fiziki, mənəvi-psixoloji hazırlığı ilə seçilib.\nXidmət zamanı bir çox “Fəxri fərman”lara və medallara layiq görülən Emin öz davranışı ilə həmişə seçilib, əsgərlərinin sevimlisi olub.\n2020-i il sentyabrın 27-də Azərbaycan Böyük Vətən müharibəsi başlayınca Emin Mahmudov da ilk günlərdən döyüşlərə atılıb. Suqovuşan qəsəbəsinin azad edilməsində fədakarlıqla iştirak edib. Eləcə də Cəbrayılın, Füzulinin bir sıra kəndlərinin azad edilməsində iştirak edən Emin Hadrut qəsəbəsinin düşməndən təmizlənməsində xüsusi xidmətlər göstərib. Hərbçi yoldaşlarının verdiyi bilgiyə görə, Vətən sevdalı peşəkar zabitimiz özü yaralansa da, yenə də döyüş bölgəsində son nəfəsinədək qəhrəmancasına vuruşub. O, Hadrutda 80 əsgərimizin düşmənin silahlı qüvvələrinin mühasirəsindən çıxarılmasında xüsusi xidmətlər göstərib. Bu, həm hərbi tapşırıq idi, həm də öz könlünün tapşırığı. O, belə tərbiyə almışdı – həm evdə, həm hərbi məktəbdə…\nEmin Pünhan oğlu Mahmudov Hadrutdakı mühasirəni yarıb, əsgərlərimizi xilas edərkən özü qəhrəmancasına şəhid olub. Əsl zabit şərəfi, zabit ləyaqəti ilə davranıb – MÜHARİBƏDƏ QIZIL LƏYAQƏT GÖSTƏRİB!\nAtası deyir, axırıncı dəfə 11 oktyabrda – şəhid olduğu gün, səhər-səhər danışdıq, “dedi, məndən narahat olmayın, hər şey yaxşı olacaq”. Amma ürəyinə damıbmış elə bil – həyat yoldaşı ilə danışanda deyib, hər şey ola bilər, sən zabit yoldaşısan, nə olsa da, ağlama…”\nŞəhidimizin 4 yaşlı və yaşyarımlıq iki övladı yadigar qalıb, üçüncü övladı gələn il dünyaya gələcək. Yoldaşına deyib, qızım olsa, Zeynəb, oğlum olsa, İlham qoyarsız adını…\nŞəhidin son ərki, əlbəttə, yerinə yetiriləcək. Əlbəttə, övladları atalarına görə qürurla yaşayacaq, qürurla anacaqlar adını.\nAtasından öyrəndik ki, şəhidimizin sazı varmış, özü də saz çalarmış, saz havalarını dinləməyi də çox sevərmiş. Ən çox sevdiyi hava “Dilqəmi” olub…\n2020.11.29 / 19:49


Koronavirusla Mübarizəyə Dəstək Fonduna nə qədər vəsait köçürülüb? – Yenicag.Az\nAna Səhifə Cəmiyyət Koronavirusla Mübarizəyə Dəstək Fonduna nə qədər vəsait köçürülüb?\nYeni Çağ Media Qrupu – Mart 31, 2020 - 18:00\nKoronavirusla Mübarizəyə Dəstək Fonduna indiyədək köçürülən ianənin məbləği məlum olub.\nYenicag.az-ın məlumatına görə, bu günə kimi Fonda 103 018 535 manat vəsait köçürülüb.\nİanə köçürən şəxslər arasında 1734 hüquqi, 4149 fiziki şəxs var.\nXatırladaq ki, Koronavirusla Mübarizəyə Dəstək Fondu Prezident İlham Əliyevin fərmanı ilə martın 19-da yaradılıb.\nKoronavirusla Mübarizəyə Dəstək Fondunun məqsədi koronavirus infeksiyasının Azərbaycan Respublikasında yayılmasının qarşısını almaqdan və onunla mübarizə istiqamətində həyata keçirilən tədbirlərə maliyyə dəstəyini təmin etməkdən ibarətdir.\nAzərbaycan Respublikasında əhalinin sağlamlığının qorunması, dünya standartlarına uyğun tibbi yardımla təmin olunması ölkədə həyata keçirilən sosial-iqtisadi siyasətin prioritetlərindəndir. Son aylarda dünyada yayılan yeni növ koronavirus infeksiyasının coğrafiyasının genişlənməsi ölkəmizdə də bu xəstəliyə yoluxma hallarının qarşısının alınması məqsədilə müvafiq preventiv və profilaktik tədbirlərin gücləndirilməsini zəruri edir.


“Qəbələ” “Lill”ə qarşı\nEv İdman “Qəbələ” “Lill”ə qarşı\nBu gün Avropa Liqasında III təsnifat mərhələsinin ilk matçları baş tutacaq.\nNeftçi və Kəpəz klublarının II mərhələdə məğlubiyyətinin ardından turnirdə yeganə təmsilçimiz olan “Qəbələ” növbəti oyununa çıxacaq.\nRoman Qriqorçukun rəhbərlik etdiyi komanda “Lill-Metropol” arenasında yerli “Lill”in qonağı olacaq.\nBakı vaxtı ilə saat 21:00-da başlayacaq görüş “CBC Sport” telekanalı vasitəsilə canlı yayımlanacaq.\nƏvvəlki məqaləReferendumla bağlı MSK-nın nəzdində işçi qrupu yaradılıb\nNövbəti məqalədəReferendum öncəsi təşviqat kampaniyasının aparılacağı tarix açıqlanıb\nPol Qobl: “Biz bunu Qarabağ böhranının sonu kimi deyil, sonun başlanğıcı...\nYanvar-noyabr ayları ərzində “Cənub Qaz Dəhlizi” layihəsinə 2,3 mlrd. dollar investisiya...\nFəxrəddin Mehdiyevin vəkillik fəaliyyəti dayandırıldı


Beyləqanda biznesmen məmur: qaçqın pulları ilə yığılan kapital » BolgeXeber.Com -Bölgələrdən xəbəriniz olsun!\nBolgeXeber.Com » Bölgə » Beyləqanda biznesmen məmur: qaçqın pulları ilə yığılan kapital\nBeyləqanda biznesmen məmur: qaçqın pulları ilə yığılan kapital\nOxunub: 2 059 Qaçqın və Məcburi Köçkünlərin Problemləri üzrə Dövlət Komitəsinin Beyləqan nümayəndəsi bu qədər var dövləti necə əldə edib?\nÖlkə prezidenti İlham Əliyev məmurlara vətəndaşları incitməmələri və qudurğanlıq, özbaşınalıq etməmələri ilə bağlı dəfələrlə xəbərdarlıq etməsinə baxmayaraq bir çox məmurlar dövlət başçısının bu xəbərdarlığını qulaqardına vurmaqda davam edir. Belə ki, cumhuriyyət.az-ın elektron ünvanına Beyləqan rayonundan daxil olan məlumata görə Qaçqın və Məcburi Köçkünlərin Problemləri iş üzrə Dövlət Komitəsinin rayon üzrə nümayəndəsi Allahverdi Əzizov vətəndaşalrı incitməklə bərabər həmdə uzun illər məcburi köçkün ailələrindən istifadə edərək özünə böyük var dövlət yığıb. Məlumatı göndərən şəxs bildirir ki, Allahverdi Əzizov uzun illərdir Qaçqınkomun Beyləqan nümayəndəsi işləyir və bu neçə ildə onun əsas işi bizim hesabımza özünə yaxşı imkanlar əldə etməsdir.\nBeyləqan rayonunda müvəqqəti məskunlaşmış məcburi köçkünlərə verilən yardımalrı mənimsəyərək özünə biznes quran bu məmur hətta vətəndaşları belə təhqir, təhdit etməkdən çəkinmir. Bunla bağlı cumhuriyyet.az-a daxil olan məlumata görə, hər il qış aylarında Allahverdi Əzizovla məcburi köçkünlər arasında münaqişə olur. Çünki Allahverdi Əzizov dövlət təərfindən məcburi köçkünlərə verilən yanacaq payını kəsir. Mənbəmiz bildirir ki, Beyləqan şəhərindəki baxçalarda və bəzi dövlət binalaırnda məskunlaşan məcburi köçkünlər neft yanacağında istifadə etmirlər. Çünki rayonda elektrik enerjisi daimidir və onlar qış aylarınd məskunlaşdıqlaır evləri elektrik peçləri ilə qızdırırlar.Bundan istifadə edən Allahverdi Əzizov məcburi köçkünlərə nefti ona satamaq təklifi edir. Qaçqınkom nümayəndəsi 1 litr nefti məcburi köçkünlərdən 30 qəpiya alaraq rayondakı yanacaqdoldurma məntəqələrinə satır. İddiaya görə Allahverdi Əzizov hər il qış aylarında təkcə yanacaq maxinasiyasından külli miqdarda qazanc əldə edir. Bu belə olmasaydı Allahverdi Əzizov biznesmen məmura çevrilməzdi.\nMəlumatda qeyd olunur ki, hazırda Beyləqan Mədəniyyət evinin yanındakı parkın içindəki obyektlər Allahverdi Əzizova məxsusdur. Rayondan cumhuriyyet.az-ı məlumatlandıran mənbənin sözlərinə görə həmin obyektlər çayxana kimi fəaliyyət göstərir. Həmçinin məmur biznesmen həmin parkıda uzunmüddətli icarəyə götürüb. Məlumatda bildirilir ki, Allahverdi Əzizov məcburi köçkünlərin yardımının hesabına Beyləqan şəhərində özünə dəbdəbəli ev, Bakı şəhərində mənzil, oğluna PRADO avtomobili, özünün xarici avtomobil ivə Şahsevən kəndində dörd yol deyilən ərazidə tikinti matrealları topdan satışı mağazası var. Məlumatda qeyd edilir ki, görəsən əmək haqqısı 600 manat olmayan Allahverdi Əzizov bu qədər mal mülkü, obyekti necə əldə edib?\nMəlumatı saytımızın elektron ünvanına göndərən şəxs onuda qeyd etdi ki, yaxın günlərdə sizə Allahverdi Əzizovun özünə və oğluna məxsus avtomobillərin, dəbdəbəli evinin və digər obyektlərinin fotolarını göndərəcək. Bildirək ki, aşağıdakı şəkil Allahverdi Əzizovun dörd yol yol deyilən ərazidəki tikinti matrealları mağazasının şəklidir.